Kannada-LLM-Labs/Wikipedia-Kn huggingface dataset:
ಕಸೂತಿ ಕುಸುರಿ

ಭಾರತ ದೇಶದ ಕರ್ನಾಟಕ ರಾಜ್ಯದಲ್ಲಿ ಸಾಂಪ್ರದಾಯಿಕ ಕಸೂತಿ ಕುಸುರಿಯನ್ನು ಜನಪದರು ತಯಾರಿಸುತ್ತಿದ್ದಾರೆ.  ಅತ್ಯಂತ ಸಂಕೀರ್ಣವಾದ ಕಸೂತಿ ಕುಸುರಿ ಕೆಲಸದಲ್ಲಿ ಕೆಲವೊಮ್ಮೆ ೫೦೦೦ದಷ್ಟು ಹೊಲಿಗೆಗಳಿದ್ದು ಇಲ್‍ಕಲ್  ಸಾರಿ, ಅಂಗಿ, ರವಿಕೆ, ಕುರ್ತಗಳಿಗೆ ಬಳಸುತ್ತಿದ್ದರು. ಕರ್ನಾಟಕ ಕರಕುಶಲ ಅಭಿವೃದ್ಧಿ ನಿಗಮ (KTDC)ವು ಭೌಗೋಳಿಕ ಲಕ್ಷಣಗಳ(ಜಿಐ) ರಕ್ಷಣೆಯನ್ನು ಹೊಂದಿದೆ ಮತ್ತು KHDCಯನ್ನು ಆಧರಿಸಿ ಕಸೂತಿಗೆ ಬೌದ್ಧಿಕ ಆಸ್ತಿ ಹಕ್ಕು ಒದಗಿದೆ.

ಇತಿಹಾಸ 
ಕಸೂತಿ ಎಂಬ ಪದವು ಚಾಲುಕ್ಯರ ಕಾಲಕ್ಕೂ ಹಿಂದೆಯೇ ಇತ್ತು ಎಂಬ ಇತಿಹಾಸವಿದೆ.    
ಕಸೂತಿ ಎಂಬ ಪದವು ಕೈ+ ಸೂತಿ/ಸುತ್ತು ಈ ಎರಡು ಪದಗಳನ್ನು ಹೊಂದಿದೆ. ಅರಿವೆಯ ಮೇಲೆ ಕೈಯಿಂದ ದಾರವನ್ನು ಸುತ್ತುವುದು ಮೇಣ್ ಹೆಣೆಯುವುದನ್ನು ಕಸೂತಿ ಎನ್ನಬಹುದು. ಸೂತಿ ಎಂದರೆ ಹತ್ತಿ ಎಂಬ ಅರ್ಥವನ್ನು ಹೊಂದಿದೆ. ೧೭ನೆಯ ಶತಮಾನದಲ್ಲಿ ಮೈಸೂರಿನ ಅರಸು ಮನೆತನದವರು ಮಹಿಳೆಯರು ತಯಾರಿಸುವು ೬೪ ಕೆಲಗಳಲ್ಲಿ ಕಸೂತಿ ಕುಸುರಿಯೂ ಸೇರಿತ್ತು.
ಕಸೂತಿ ಕುಸುರಿಯನ್ನು ಇಳಕಲ್ ಸೀರೆ ಹಾಗೂ ಕುಪ್ಪಸಗಳ ಮೇಲೆ ಹೆಣೆಯಲಾಗುತ್ತಿತ್ತು.

ಕರ್ನಾಟಕದ ಕಸೂತಿಯಲ್ಲಿ ಬಳಸಲಾಗುವ ಹೆಣಿಗೆಗಳು

 ಗವಂತಿ 
 ನೇಗಿ
 ಮುರಗಿ
 ಮೆಂಥಿ

ಸಾಂಪ್ರದಾಯಿಕ ಕಸೂತಿಯಲ್ಲಿ ಬಳಸಲಾಗುವ ಬಣ್ಣಗಳು

 ಸಾಮಾನ್ಯವಾಗಿ ಕೇಸರಿ, ಹಸಿರು, ನೇರಳೆ ಮತ್ತು ಕೆಂಪು ಬಣ್ಣಗಳನ್ನು ಬಳಸುತ್ತಾರೆ.
 ಬಣ್ಣಗಳ ಸಂಯೋಜನೆ: ಕೆಂಪು, ಕೇಸರಿ ಮತ್ತು ನೇರಳೆ ಹಾಗೂ ಕೆಂಪು, ಕೇಸರಿ ಮತ್ತು ಹಸಿರು
 ಬಿಳಿ ಬಣ್ಣವನ್ನು ಕಪ್ಪು ಅಥವಾ ಕಂದು ಬಣ್ಣದ ಬಟ್ಟೆಗಳ ಮೇಲೆ ಬಳಸಲಾಗುತ್ತದೆ.
 ನೀಲಿ, ಹಳದಿ ಬಣ್ಣಗಳನ್ನು ವಿರಳವಾಗಿ ಬಳಸುತ್ತಾರೆ. Bright green, Pale pink and Lemon yellow ಅತೀ ವಿರಳವಾಗಿ ಬಳಸುತ್ತಾರೆ.

ಪ್ರಸ್ತುತ ಸನ್ನಿವೇಶ 
ಕಸೂತಿ ಸಂಪ್ರದಾಯವು ತನ್ನ ವ್ಯಾಪ್ತಿಯನ್ನು ಮೀರಿ ಈಗ ಮೈಸೂರು ಸ್ಯಾರಿಗಳಲ್ಲೂ ಬಳಕೆಯಾಗುತ್ತಿದೆ.

ನೋಡಿ
ಕಸೂತಿ:

ಉಲ್ಲೇಖ 

ಭೌಗೋಳಿಕ Infobox
ಭಾರತದ ಭೌಗೋಳಿಕ ಸಂಕೇತಗಳು
ಕಸೂತಿ
ಸೂಶಿ

ಸೂಶಿ ಬೇಯಿಸಿದ ವಿನಿಗರ್ ಸೇರಿಸಿದ ಅಕ್ಕಿ ಜೊತೆಗೆ ಇತರ ಪದಾರ್ಥಗಳು, ಹಸಿ ಬೇಯಿಸದ ಕಡಲಾಹಾರ, ತರಕಾರಿಗಳು ಮತ್ತು ಕೆಲವೊಮ್ಮೆ ಉಷ್ಣವಲಯದ ಹಣ್ಣುಗಳನ್ನು ಹೊಂದಿರುವ ಒಂದು ಜ್ಯಾಪನೀಸ್ ಖಾದ್ಯ. ಪದಾರ್ಥಗಳು ಮತ್ತು ಸೂಶಿಯ ಪ್ರಸ್ತುತಿಯ ರೂಪಗಳು ವ್ಯಾಪಕವಾಗಿ ಬದಲಾಗುತ್ತವೆ, ಆದರೆ ಎಲ್ಲ ಸೂಶಿ ಸಮಾನವಾಗಿ ಹೊಂದಿರುವ ಪದಾರ್ಥವೆಂದರೆ ಅನ್ನ. ಸೂಶಿಯನ್ನು ಕಂದು ಅಕ್ಕಿ ಅಥವಾ ಬಿಳಿ ಅಕ್ಕಿಯಿಂದ ತಯಾರಿಸಬಹುದು. ಅದನ್ನು ಹಲವುವೇಳೆ ಹಸಿ ಕಡಲಾಹಾರದಿಂದ ತಯಾರಿಸಲಾಗುತ್ತದೆ, ಆದರೆ ಸೂಶಿಯ ಕೆಲವು ಸಾಮಾನ್ಯ ವಿಧಗಳು ಬೇಯಿಸಿದ ಪದಾರ್ಥಗಳನ್ನು ಬಳಸುತ್ತವೆ ಅಥವಾ ಸಸ್ಯಾಹಾರಿಯಾಗಿರುತ್ತವೆ.

ಖಾದ್ಯ, ತಿನಿಸು
ಸ್ವಾಮಿ ಸ್ಮರಣಾನಂದ ಗಿರಿ

ಸ್ವಾಮಿ ಸ್ಮರಣಾನಂದ ಗಿರಿಯವರು ಪರಮಹಂಸ ಯೋಗಾನಂದರಿಂದ 1917ರಲ್ಲಿ ಸ್ಥಾಪಿತವಾದ 'ಯೋಗದಾ ಸತ್ಸಂಗ ಸೊಸೈಟಿ ಆಫ್ ಇಂಡಿಯಾ'ದ ಪಸಕ್ತ ಕಾರ್ಯದರ್ಶಿಯಾಗಿದ್ದಾರೆ. ಈ ಸಂಘಟನೆಯು ಅಮೇರಿಕಾದ ಸೆಲ್ಫ್ ರಿಯಲೈಸೇಶನ್ ಫೆಲಾಶಿಪ್‍ನ ಭಾರತೀಯ ಅಂಗ ಸಂಸ್ಥೆಯಾಗಿದೆ.ಇವರು ಕೆನಡಾದ ಕೊನ್ಕೊರ್ಡಿಯಾ ವಿಶ್ವವಿದ್ಯಾಲಯದಲ್ಲಿ ಪೋಸ್ಟ್ ಡಾಕ್ಟೋರಲ್ ಫೆಲೋ ಆಗಿದ್ದರು. ವಿದ್ಯುನ್ಮಾನ ಹಾಗು ಸಂವಹನ ವಿಷಯದಲ್ಲಿ IIT-ಕಾರಾಪುರದಿಂದ ಪಿಎಚ್.ಡಿ ಪದವಿಯನ್ನು ಪಡೆದರು. ಇವರು 1985ರಲ್ಲಿ ಯೋಗದಾ ಸೊಸೈಟಿಗೆ ಸನ್ಯಾಸಿಯಾಗಿ ಸೇರುವ ಮೊದಲು ಅನೇಕ ವಿಶ್ವವಿದ್ಯಾಲಯ ಹಾಗು ಉದ್ಯಮಗಳಲ್ಲಿ ದುಡಿದಿದ್ದರು. ಹಿಂದುಸ್ಥಾನ್ ಏರೋನಾಟಿಕ್ಸ್ ಲಿಮಿಟೆಡ್, ಸಿಧ್ಧಾರ್ಥ ಇಂಜೀನಿಯರಿಂಗ್ ಕಾಲೇಜು,ಒಸ್ಮಾನಿಯಾ ವಿಶ್ವವಿದ್ಯಾಲಯಗಳಲ್ಲಿ ಸೇವೆ ಸಲ್ಲಿಸಿರುತ್ತಾರೆ.

ಉಲ್ಲೇಖ
ಫ಼ಾಂಡ್ಯೂ

ಫ಼ಾಂಡ್ಯೂ ಮೇಣದ ಬತ್ತಿ ಅಥವಾ ಮದ್ಯಸಾರ ದೀಪದಿಂದ ಬಿಸಿಯಾಗಿಸಿದ ವರ್ಗಾಯಿಸಬಲ್ಲ ಒಲೆಯ ಮೇಲಿಡಲಾದ ಒಂದು ಸಾಮುದಾಯಿಕ ಮಡಕೆಯಲ್ಲಿ ಬಡಿಸಲಾದ ಕರಗಿಸಿದ ಗಿಣ್ಣಿನ ಒಂದು ಸ್ವಿಸ್, ಇಟ್ಯಾಲಿಯನ್ ಮತ್ತು ಫ಼್ರೆಂಚ್ ಭಕ್ಷ್ಯ ಮತ್ತು ಇದನ್ನು ಉದ್ದ ದಿಂಡಿನ ಮುಳ್ಳು ಚಮಚಗಳನ್ನು ಬಳಸಿ ಬ್ರೆಡ್ಅನ್ನು ಗಿಣ್ಣಿನಲ್ಲಿ ಅದ್ದಿ ತಿನ್ನಲಾಗುತ್ತದೆ. ಇದನ್ನು ಉತ್ತರ ಅಮೇರಿಕಾದಲ್ಲಿ ೧೯೬೦ರ ದಶಕದಲ್ಲಿ ಜನಪ್ರಿಯಗೊಳಿಸಲಾಯಿತು. ಚೀಸ್ ಫ಼ಾಂಡ್ಯೂ ಗಿಣ್ಣುಗಳು, ವೈನ್ ಮತ್ತು ಮಸಾಲೆಗಳ ಮಿಶ್ರಣವನ್ನು ಹೊಂದಿರುತ್ತದೆ.

ಖಾದ್ಯ, ತಿನಿಸು
ಜೋಡೋ ಕಾವಾಲ್ಕಾಂಟೀ

ಜೋಡೋ ಕಾವಾಲ್ಕಾಂಟೀ ( 1250 ಮತ್ತು 1259 ರ ಮಧ್ಯೆ – ಆಗಸ್ಟ್ 1300))  ಇಟಲಿಯ ಕವಿ. ಅತ್ಯುತ್ತಮ ಭಾವಗೀತೆಗಳನ್ನು ರಚಿಸಿದ್ದಾನೆ. ಹಲವಾರು ಪ್ರೇಮಗೀತೆಗಳನ್ನು ಬರೆದು, ತನ್ನ ತೀಕ್ಷ್ಣ ಬುದ್ಧಿಶಕ್ತಿಯಿಂದ ಸಮಕಾಲೀನ ಕವಿಯಾದ ಡಾಂಟೆಯ ಮೇಲೆ ಪರಿಣಾಮಕಾರಿಯಾದ ವರ್ಚಸ್ಸು ಬೀರಿದ್ದಾನೆ. ಮೊದಲು ಇವರಿಬ್ಬರಲ್ಲೂ ಗಾಢವಾದ ಸ್ನೇಹವಿದ್ದು ಕೊನೆಗೆ ಪರಸ್ವರ ದ್ವೇಷ ಬೆಳೆಯಿತನ್ನಲಾಗಿದೆ. ವರ್ಣೀಯ ಕಲಹದಲ್ಲಿ ಗಡೀಪಾರಾಗಿದ್ದ ಈತನನ್ನು ಸಾಯುವ ಮುನ್ನ ತೀವ್ರ ಕಾಯಿಲೆಯಿದ್ದಾಗ ವಾಪಸ್ಸು ಕರೆಸಿಕೊಳ್ಳಲಾಯಿತು. ಫ್ಲಾರೆನ್ಸಿನ ಮಲರಿಯದಲ್ಲಿ ಈತ ಮರಣಹೊಂದಿದ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Some translations
 Alphabetical index of the rhymes 

ಕವಿಗಳು
ಇಟಲಿ
ಪರ್ಫ಼ೆ

ಪರ್ಫ಼ೆ ೧೮೯೪ರಷ್ಟು ಹಳೆಯದಾದ ಒಂದು ಬಗೆಯ ಘನೀಕೃತ ಡಿಜ಼ರ್ಟ್. ಫ಼್ರಾನ್ಸ್‌ನಲ್ಲಿ, ಪರ್ಫ಼ೆ ಸಕ್ಕರೆ ಪಾಕ, ಮೊಟ್ಟೆ ಮತ್ತು ಕೆನೆಯ ಅಡಿಪಾಯದಿಂದ ತಯಾರಿಸಲಾದ ಒಂದು ಘನೀಕೃತ ಡಿಜ಼ರ್ಟ್ಅನ್ನು ನಿರ್ದೇಶಿಸುತ್ತದೆ. ಪರ್ಫ಼ೆ ಘನೀಕರಣದ ವೇಳೆ ವಿರಳವಾಗಿ ಕಲಕಿ ತಯಾರಿಕೆಗೆ ಅನುವು ಮಾಡಿಕೊಡಲು ಸಾಕಾಗುವಷ್ಟು ಕೊಬ್ಬು, ಸಕ್ಕರೆ, ಮದ್ಯ, ಮತ್ತು/ಅಥವಾ, ಅಲ್ಪ ಪ್ರಮಾಣದಲ್ಲಿ, ಗಾಳಿಯನ್ನು ಹೊಂದಿರುತ್ತದೆ, ಹಾಗಾಗಿ ಇದನ್ನು ಅಡುಗೆ ಮನೆಯಲ್ಲಿ ವಿಶೇಷ ಉಪಕರಣವಿಲ್ಲದೆ ಸೃಷ್ಟಿಸುವುದು ಸಾಧ್ಯವಾಗುತ್ತದೆ. ನಿಯಮಿತ ಐಸ್ ಕ್ರೀಂ ನ ತಯಾರಿಕೆಯಲ್ಲಿ ಹಿಮ ಹರಳುಗಳ ರಚನೆಯನ್ನು ಅದು ಘನೀಕೃತಗೊಳ್ಳುವಾಗ ಐಸ್ ಕ್ರೀಂ ಅನ್ನು ನಿರಂತರವಾಗಿ ಕದಡಿ ಅಥವಾ ರಾಸಾಯನಿಕವಾಗಿ ಗ್ಲಿಸರಾಲ್ಅನ್ನು ಸೇರಿಸಿ ನಿರ್ವಹಿಸಲಾಗುತ್ತದೆ.

ಡೆಜ಼ರ್ಟ್‍ಗಳು
ಮುರ್ಗ್ ಮುಸಲ್ಲಮ್

ಮುರ್ಗ್ ಮುಸಲ್ಲಮ್ ಒಂದು ಮುಘಲಾಯಿ ತಿನಿಸು. ಮುರ್ಗ್ ಮುಸಲ್ಲಮ್ ಅಂದರೆ ಅಕ್ಷರಶಃ ಇಡಿ ಕೋಳಿ. ಈ ತಿನಿಸು ಅವಧ್‍ನ ಮೊಘಲ್ ರಾಜಮನೆತನದ ಕುಟುಂಬಗಳಲ್ಲಿ ಜನಪ್ರಿಯವಾಗಿತ್ತು. ಇಡೀ ಕೋಳಿಯನ್ನು ಗಂಟೆಗಟ್ಟಲೇ ಮ್ಯಾರಿನೇಟ್ ಮಾಡಿ ನಂತರ ಅದರೊಳಗೆ ಕೇಸರಿ, ದಾಲ್ಚಿನ್ನಿ, ಲವಂಗ, ಗಸಗಸೆ, ಏಲಕ್ಕಿ ಮತ್ತು ಮೆಣಸಿನಕಾಯಿಯಂತಹ ಸಂಬಾರ ಪದಾರ್ಥಗಳಿಂದ ತಯಾರಿಸಿದ ಬೇಯಿಸಿದ ಮೊಟ್ಟೆಗಳನ್ನು ತುಂಬಲಾಗುತ್ತದೆ ಮತ್ತು ಬಾದಾಮಿ ಹಾಗೂ ಬೆಳ್ಳಿ ಕಾಗದಗಳಿಂದ ಅಲಂಕರಿಸಲಾಗುತ್ತದೆ.

ಖಾದ್ಯ, ತಿನಿಸು
ಫೆರೋಮೋನುಗಳೆಂಬ ವಾಸನೆಯ ದ್ರವ್ಯ

ವಾಸನೆಯ ದ್ರವ್ಯಗಳಿಗೆ ಪ್ರಾಣಿಪ್ರಪಂಚದಲ್ಲಿ ಪ್ರಮುಖ ಸ್ಥಾನವಿದೆ.ಸಂಗಾತಿಯನ್ನು ಆಕರ್ಷಿಸುವುದಕ್ಕೆ,ವೈರಿಗಳನ್ನು ದೂರವಿಡುವುದಕ್ಕೆ,ತನ್ನ ಪರಿಸರದ ಗಡಿಕಾವಲಿಗೆ ಇತ್ಯಾದಿ ಹಲವು ಕಾರಣಗಳಿಗೆ ಪ್ರಾಣಿಗಳು ಗಂಧ ದ್ರವ್ಯಗಳನ್ನು ಬಳಸುತ್ತವೆ.ಇಂತಹ ದ್ರವ್ಯಗಳನ್ನು ಫೆರೋಮೋನುಗಳೆನ್ನುತ್ತಾರೆ.ಉದಾಹರಣೆಗೆ,ರಕ್ತ ಹೀರುವ ಸೊಳ್ಳೆ ತನ್ನ ಬಲಿಯನ್ನು ಹುಡುಕಿ, ನೇರವಾಗಿ ರಕ್ತನಾಳವಿರುವೆಡೆಯೇ ಬಂದು ಕುಟುಕುವುದಕ್ಕೆ ಪ್ರಾಣಿಗಳಿಂದ ಹೊರ ಸೂಸುವ ಗಂಧದ್ರವ್ಯವನ್ನು ಗುರಿಯಾಗಿಟ್ಟುಕೊಂಡಿರುತ್ತದೆ.ಇದೇ ರೀತಿಯಲ್ಲಿ ಇಲಿಗಳು ತಮ್ಮ ಸಂಗಾತಿಯನ್ನು ಆಯ್ದುಕೊಳ್ಳಲೂ ಫೆರೋಮೋನುಗಳನ್ನು ಬಳಸುತ್ತದೆ.ಯಾವುದೆ ಜೀವಿಯಲ್ಲಿ ಹುಟ್ಟಿ ಬೇರಿನ್ನೊಂದು ಜೀವಿಯ ಚಟುವಟಿಕೆಗಳನ್ನು ಬಾಧಿಸುವ ರಾಸಾಯನಿಕಗಳನ್ನು ಫೆರೋಮೋನುಗಳೆನ್ನುತ್ತಾರೆ. ಉದಾಹರಣೆಗೆ,ನಾಯಿಯೊಂದು ಮೂತ್ರ ಸವರಿದ ಕಂಭದ ಬಳಿ ಮತ್ತೊಂದು ನಾಯಿ ಸುಳಿಯುವುದಿಲ್ಲ.ಆ ಕಂಭ ತನ್ನದಲ್ಲವೆನ್ನುವ ವಾಸನೆ ಅದಕ್ಕೆ ಮೊದಲೇ ಬಂದಿರುತ್ತದೆ. ಅದೇ ರೀತಿಯಲ್ಲಿ,ಕನ್ಯಾ ಮಾಸದಲ್ಲಿ ಯಾವ ಹೆಣ್ಣು ನಾಯಿ ಋತುವಿನಲ್ಲಿದೆ ಎನ್ನುವುದನ್ನು ಗಂಡು ನಾಯಿ ವಾಸನೆ ಹಿಡಿಯುತ್ತದೆ. ನೊಣ,ಸೊಳ್ಳೆ,ಫಸಲನ್ನು ಕಾಡುವ ಹಲವಾರು ಕೀಟಗಳು  ಇವೆಲ್ಲದರಲ್ಲೂ ಫೆರೋಮೋನುಗಳ ಇರವನ್ನು ಕಂಡುಕೊಳ್ಳಲಾಗಿದೆ. ಆದರೆ ಮನುಷ್ಯರಲ್ಲೂ ಫೆರೋಮೋನುಗಳಿವೆಯೇ?ಒಬ್ಬ ವ್ಯಕ್ತಿ ಸ್ರವಿಸಿದ ಫರೋಮೋನು ಮತ್ತೊಬ್ಬನ ಚಟುವಟಿಕೆಯನ್ನು ಬಾಧಿಸುತ್ತದೆಯೇ?ಕೆಲವೊಂದು ವಿಷಯದಲ್ಲಿ ಇದನ್ನು ಗುರುತಿಸಲಾಗಿದೆ.ತಾಯಿಯ ಮೊಲೆಯನ್ನು ಕಣ್ಣಿಲ್ಲದ ಮಗುವೂ ನೇರವಾಗಿ ಹುಡುಕುವುದಕ್ಕೆ ಮೊಲೆತೊಟ್ಟಿನ ಬದಿಯಲ್ಲಿ ಸ್ರವಣವಾಗುವ ಫರೋಮೋನುಗಳು ಕಾರಣವಿರಬಹುದೆಂದು ಗುಮಾನಿ ಇದೆ. ಮಹಿಳೆಯರಷ್ಟೇ ಒಟ್ಟಾಗಿರುವೆಡೆ ಎಲ್ಲಾ ಮಹಿಳೆಯರೂ ಒಟ್ಟಿಗೇ ಮುಟ್ಟಾಗುವ ಸಂಗತಿಗಳೂ ನಡೆಯುತ್ತದೆ.ಇದಕ್ಕೂ ಫರೋಮೋನುಗಳು ಕಾರಣವಿರಬಹುದೆನ್ನಲಾಗಿದೆ. ಗಂಡು ಹೆಣ್ಣಿನ ನಡುವಿನ ಆಕರ್ಷಣೆಗೆ ಫರೋಮೋನುಗಳು ಕಾರಣವಿರಬಹುದು ಎಂದು ಊಹಿಸಲಾಗಿದೆ.ಫರೋಮೋನುಗಳು ದೇಹವು ಸ್ರವಿಸುವ ಹಾರ್ಮೋನುಗಳ ಮೂಲಕ ಕಾರ್ಯ ನಿರ್ವಹಿಸುತ್ತದೆ ಎನ್ನುವುದು ವಿಜ್ಞಾನಿಗಳ ಅನಿಸಿಕೆ. ಇದು ನಿಜವಾದಲ್ಲಿ ಹಾರ್ಮೋನುಗಳಿಂದ ಬಾಧಿತವಾಗುವ ಚಟುವಟಿಕೆಗಳೆಲ್ಲದರಲ್ಲೂ ಫೆರೋಮೋನುಗಳ ಪ್ರಭಾವವು ಇರಬಹುದಲ್ಲವೇ? ಈ ತರ್ಕವೇ ಭೀತಿಯ ವಾಸನೆಯ ಜಾಡು ಹಿಡಿಯಲು  ಪ್ರಚೋದನೆಯಾಯಿತು.ಉದಾಹರನೆಗೆ ಮಹಿಳೆಯರಲ್ಲಿ ಋತುಚಕ್ರದ ಕೆಲವು ದಿನಗಳಲ್ಲಿ ಭಯ ಹೆಚ್ಚಾಗುತ್ತದಮತೆ.ಈ ದಿನಗಳಲ್ಲಿ ಮಹಿಳೆಯರ ರಕ್ತದಲ್ಲಿ ಸಾಮಾನ್ಯಕಿಂತಲೂ ಹೆಚ್ಚಿನ ಪ್ರಮಾನದಲ್ಲಿ ಎಂಡೋಸ್ಟೆರಾನ್ ಎನ್ನುವ ಹಾರ್ಮೋನಿರುವುದು ಕಾರಣವಿರಬಹುದೆಂದು ವಿಜ್ಞಾನಿದಳು ಊಹಿಸಿದ್ದಾರೆ.ಭಯ ಎನ್ನುವಿದು ಹಾರ್ಮೋನಿನ ಪ್ರಭಾವಕ್ಕೊಳಗಾಗುವುದಾದರೆ ಫೆರೋಮೋನುಗಳೂ ಇದ್ದರೆ ಅಚ್ಚರಿಯೇನಲ್ಲವಷ್ಟೆ.ಈ ತರ್ಕ ವಿತರ್ಕವಲ್ಲ,ಸತ್ಯ ಎನ್ನುವುದು ಸಂಶೋಧನೆಯಿಂದ ಸಿದ್ಧವಾಗಿದೆ.

ರಾಸಾಯನಿಕ ಸಂಯುಕ್ತಗಳು
ಸ್ಪುತ್ನಿಕ್

ಇದು ಹಿಂದಿನ ಸೋವಿಯತ್ ಒಕ್ಕೂಟ ಜಗತ್ತಿನಲ್ಲೇ ಪ್ರಪ್ರಥಮವಾಗಿ ಪ್ರಾರಂಭಿಸಿದ ಕೃತಕ ಭೂ ಉಪಗ್ರಹ ಸರಣಿ.ಸ್ಪುತ್ನಿಕ್ ಎಂದರೆ ರಷ್ಯನ್ ಬಾಷೆಯಲ್ಲಿ ಸಹಪ್ರಯಾಣಿಕ ಎಂದರ್ಥ.ಈ ಕಾರ್ಯಕ್ರಮದ ಮೊದಲ ಉಪಗ್ರಹವೇ ಭೂಮಿಯ ಮೊದಲ ಕೃತಕ ಉಪಗ್ರಹ ಸ್ಪುತ್ನಿಕ್-೧.೧೯೫೭ರ ಅಕ್ಟೋಬರ್ ೪ರಂದು ಅಮತರಿಕ್ಷದಲ್ಲಿ ಭೂಮಿಯ ಸುತ್ತ ಒಂದು ಸುತ್ತು ಹಾಕಿ ಈ ಉಪಗ್ರಹ ಅಂತರಿಕ್ಷ ಯುಗವನ್ನು ಪ್ರಾರಂಭಿಸಿತು.ಸ್ಪುತ್ನಿಕ್ ಸರನಣಿಯಲ್ಲಿ ಒಟ್ಟು ಹತ್ತು ಉಪಗ್ರಹಗಳನ್ನು ಉಡಾಯಿಸಲಾಯಿತು.ಪ್ರಥಮ ಕೃತಕ ಭೂ ಉಪಗ್ರಹ ೮೪ಕಿಗ್ರಾಂ ತೂಕದ ಟೊಳ್ಳಾದ ಲೊಹದ ಗೋಲವಾಗಿತ್ತು.ಅಂತರಿಕ್ಷ ಪರಿಸರದ ಉಷ್ಣತೆಯನ್ನು ತಿಳಿಯುವ ಸಂವೇದಕ,ಆ ಮಾಹಿತಿಯನ್ನು ಭೂಮಿಗೆ ವರದಿ ಮಾಡುವ ರೇಡಿಯೋ ವ್ಯವಸ್ಥೆ ಕಡ್ಡಿಯಾಕಾರದ ಆಂಟನಾಗಳು ಹಾಗು ಬೇಕಾದ ವಿದ್ಯುಚ್ಛಕ್ತಿ ಸರಬರಾಜು ಮಾಡುವ ವಿದ್ಯುತ್ ಕೋಶ ಅದರಲ್ಲಿದ್ಧವು.ಅಂತರಿಕ್ಷದಲ್ಲಿ ಭೂಮಿಯನ್ನು ಅಂಡಾಕಾರದ ಕಕ್ಷೆಯಲ್ಲಿ ಸುಮಾರು ೩ತಿಂಗಳು ಸುತ್ತಿದ ಸ್ಪುತ್ನಿಕ-೧,೧೯೫೮ರ ಜನವರಿಯಲ್ಲಿ ಭೂವಾತಾವರಣವನ್ನು ಪ್ರವೇಶಿಸಿ ಉಲ್ಕೆಯಂತೆ ಉರಿದು ಬೂದಿಯಾಯಿತು.ಇನ್ನು ಭೂಮಿಯ ಎರಡನೇಯ ಕೃತಕ ಉಪಗ್ರಹ ಸ್ಪುತ್ನಿಕ್-೨ ಅಂತರಿಕ್ಷಕ್ಕೆ ಜೀವಿಯೊಂದನ್ನು ಕೊಂಡೊಯ್ದ ಪ್ರಥಮ ಉಪಗ್ರಹವೂ ಆಯಿತು.ಅಂತರಿಕ್ಷ ಯುಗ ಪ್ರಾರಂಭವಾದ ಒಂದು ತಿಂಗಳ ಸುಮಾರಿಗೆ ಆ ಉಪಗ್ರಹದಲ್ಲಿ ತೆರಳಿದ ಲೈಕ ಎಂಬ ನಾಯಿ ಸುಮಾರು ಹತ್ತು ದಿನಗಳ ಕಾಲ ಅಂತರಿಕ್ಷದ ವಿಸಿಷ್ಟ ಪರಿಸರದಲ್ಲಿ ಯಾವ ಅಹಿತಕರ ಪರಿಣಾಮವನ್ನೂ ಎದುರಿಸದೇ ಜೀವಿಸಿತ್ತು. ಅನಂತರ ಸ್ಪುತ್ನಿಕ್-೨ ಉಪಗ್ರಹದಲ್ಲಿನ ಆಕ್ಸಿಜನ್ ಪೂರೈಕೆ ಮುಗಿದು ಅದು ಅಸುನೀಗಿತ್ತು.ಸ್ಪುತ್ನಿಕ್ ಸರಣಿಯ ಮೂರನೆ ಉಪಗ್ರಹ ಸ್ಪುತ್ನಿಕ್-೩ ಸುಮಾರು ೧೩೦೦ಕಿಗ್ರಾಂ ತೂಕವಿದ್ದು ಅಂತರಿಕ್ಷ ಪರಿಸರವನ್ನು ಅಭ್ಯಾಸಿಸುವ ಅನೇಕ ವೈಜ್ಞಾನಿಕ ಉಪಕರಣಗಳನ್ನು ಒಳಗೊಂಡಿತ್ತು.ಅಷ್ಟು ಹೆಚ್ಚಿನ ತೂಕದ ಉಪಗ್ರಹವನ್ನು ರಷ್ಯಾ ಆ ದನಗಳಲ್ಲಿ(ಮೇ ೧೯೫೮) ಉಡಾಯಿಸಿದ್ದು ಅನೇಕ ದೇಶಗಳನ್ನು ದಂಗು ಬಡಿಸಿತು.೨೦-೮-೧೯೬೦ರಲ್ಲಿ ಹಾರಿಬಿಟ್ಟ ಸ್ಪುತ್ನಿಕ್-೫ ಉಪಗ್ರಹದಲ್ಲಿ ಬೇಲ್ಕಾ ಮತ್ತು ಸ್ತ್ರೇಲ್ಕಾ ಎಂಬ ಎರಡು ನಾಯಿಗಳು ೧೭ ಭೂ ಪರಿಭ್ರಮಣೆಗಳನ್ನು ಯಶಸ್ವಿಯಾಗಿ ಮಾಡಿ  ಭೂಮಿಗೆ ಜೀವಂತ ಹಿಂದಿರುಗಿದವು.

ಬಾಹ್ಯಾಕಾಶ ನೌಕೆಗಳು
ಭೂಕಾಂತತ್ವ

ಸೂಜಿಗಲ್ಲು ಸದಾ ಒಂದೇ ದಿಕ್ಕಿನತ್ತ ಓರಣಗೊಳ್ಳುತ್ತಿದ್ದುದನ್ನು ೪೦೦೦ ವರ್ಷಗಳ ಹಿಂದೆಯೇ ಚೀನಿಯವರು ಗಮನಿಸಿದ್ದಾರೆ.ಇದಕ್ಕೆ ಕಾರಣವೇನೆಂಬುವುದನ್ನು ವೈಜ್ಞಾನಿಕವಾಗಿ ಅರಿಯಲು ಅನೇಕ ಶತಮಾನಗಳೇ ಬೇಕಾದವು.ಇಂಗ್ಲೆಂಡಿನ ಮೊದಲನೆ ಎಲಿಜಬೆತ್ ರಾಣಿಯ ಆಸ್ಥಾನದಲ್ಲಿ ವೈದ್ಯನಾಗಿದ್ದ ವಿಲಿಯಂ ಗಿಲ್ಬರ್ಟ್ ಭೂಮಿಯ ಬಗ್ಗೆ ವ್ಯಾಪಕವಾದ ಅಧ್ಯಯನ ಮಾಡಿ ಇದೊಂದು ಬೃಹತ್ ಕಾಂತದಂತೆ ವರ್ಣಿಸುತ್ತದೆ ಎಂದು ನುಡಿದ.ಸೂಜಿಗಲ್ಲಿನ ಗುಣವನ್ನು ಆಧರಿಸಿ ದಿಕ್ಸೂಚೆಗಳು ಬಳಕೆಗೆ ಬಂದವು.ಸಮುದ್ರ ಯಾನ ಮಾಡುತ್ತಿದ್ದ ನಾವಿಕರಿಗೆ ದಿಕ್ಕನ್ನು ನಿರ್ದೇಶಿಸುವಲ್ಲಿ ಇವು ವರರೂಪಿಯಾದುವು.ತೂಗಿಬಿಟ್ಟ ಕಾಂತ ನಸ್ಚಯ ಸ್ಥಿತಿಗೆ ಬಂದಾಗ ಒಂದು ತುದಿ ಉತ್ತರ ದಿಕ್ಕಿಗೂ ಮತ್ತೊಂದು ದಕ್ಷಿಣ ದಿಕ್ಕಿಗೂ ಓರೆಗೂಳ್ಳುತ್ತದೆ. ಈ ಬಿಂದುಗಳೆ ಕಾಂತಧ್ರುವಗಳು. ಕಬ್ಬಿನ ಮತ್ತು ಇದರ ಸಂಬಂಧಿ ಖನಿಜ ವಸ್ತುಗಳನ್ನು ಕಾಂತ ದಂಡವು ಆಕರ್ಷಿಸುತ್ತದೆ.ಇದರ ಧ್ರಾವಗಳು ಉತ್ತರ ದಕ್ಷಿಣ ದಿಕ್ಕಿನಲ್ಲಿ ಓರಣಗೊಡಿವೆ.ಆದರೆ ಭೌಗೋಳಿಕ ಧ್ರುವಗಳಿಂದ ೧೧ಡಿಗ್ರಿ ಪಕ್ಕಕ್ಕೆ ಸರಿದಿವೆ.ಭೂಕಾಂತಕ್ಷೇತ್ರ ತೀವ್ರತೆಯ ಶೇ.೯೦ ಭಾಗ ಭೂಮಿಯ ತಿರುಳಿನಲ್ಲಿದೆ.ಭೂಮಿ ತನ್ನ ಅಕ್ಷದ ಮೇಲೆ ಗಿರಿಕಿ ಹೊಡೆಯುವಾಗ ಘನರೂಪದಲ್ಲಿರುವ ಒಳ ತಿರುಳು,ದ್ರವರೂಪದಲ್ಲಿರುವ ಹೊರ ತಿರುಳು ಹಾಗು ಕವಚ ಭಾಗದ ಪ್ಲಾಸ್ಟಿಕ್ ಸದೃಶ ಶಿಲಾರಸ ಚಲನೆಯಲ್ಲಿ ವ್ಯತ್ಯಾಸ ತೋರುತ್ತದೆ.ಜೊತೆಗೆ ವಿಕಕಿರಣಪಟುತ್ವದಿಂದ ಅಂತರಾಳದಲ್ಲಿ ಅತ್ಯಧಿಕ ಉಷ್ಣತೆ ಮೈದಳೆಯುತ್ತದೆ.ಈ ಎಲ್ಲಾ ಕ್ರಿಯೆಗಳಿಂದಾಗಿ ಭೂಗರ್ಭದಲ್ಲಿ ಎಲೆಕ್ಟ್ರಾನುಗಳ ಚಲನೆ ಅಂದರೆ ವಿದ್ಯುತ್ ಪ್ರವಾಹ,ಪ್ರಾರಂಭವಾಗುತ್ತದೆ.ಇದೇ ಕಾಂತಕ್ಷೇತ್ರವನ್ನು ಒದಗಿಸಿಕೊಟ್ಟಿರುವುದು,ಸುರುಳಿ ಸುತ್ತಿದ ತಾಮ್ರದ ತಂತಿಯೊಳಗೆ ವಿದ್ಯುತ್ ಪ್ರವಾಹಿಸಿದಾಗ ಉಂಟಾಗುವ ಕಾಂತಕ್ಷೇತ್ರಕ್ಕೆ ಇದನ್ನು ಹೋಲಿಸಬಹುದು.ಭೂಕಾಂತಕ್ಷೇತ್ರ,ಧ್ರುವ ಪ್ರದೇಶಗಳಲ್ಲಿ ಹೆಚ್ಚು ತೀವ್ರವಾಗಿರುತ್ತದೆ.ಸಮಾಭಾಜಿಕ ವೃತ್ತದ ಬಳಿ ಇದರ ತೀವ್ರತೆ ಕಡಿಮೆ.ಭೂಕಾಂತಕ್ಷೇತ್ರ ಭೂಮಿಯ ತಿರುಳಿಗೆ ಮಾತ್ರ ಸೀಮಿತವಲ್ಲ. ಭೂಮಿಯ ಮೇಲುಮೈ ಹಾಗು ಆಚೆಗೂ ವಿಸ್ತರಿಸಿದೆ.ಇದರ ಪ್ರಭಾವಕ್ಕೆ ಬರುವ ವಲಯ ಎಲ್ಲವನ್ನೂ ಕಾಂತಗೋಳ ಎಂದು ಕರೆದಿದ್ದಾರೆ.ಹೊರ ವಲಯದಲ್ಲಿ ಭೂಕಾಂತಕ್ಷೇತ್ರ ಕಾಂತ ರೇಖೆಗಳಾಗಿ ಪಸರಿಸುತ್ತದೆ.ಸೂರ್ಯನಿಂದ ಹೊಮ್ಮುವ ವಿದ್ಯುದಾವಿಷ್ಟ ಕಣಗಳು ಈ ಕ್ಷೇತ್ರಕ್ಕೆ ಲಗ್ಗೆ ಹಾಕಿ ಕಾಂತಗೋಳವನ್ನು ಬಾಲದಂತೆ ಎಳೆಯುತ್ತದೆ.ಈ ವಿದ್ಯುದಾವಿಷ್ಟ ಕಣಗಳೂ ಭೂಕಾಂತಕ್ಷೇತ್ರದ ಹುಟ್ಟಿಗೆ ಸ್ವಲ್ಪ ಮಟ್ಟಿಗೆ ಕಾರಣ.

ಕಾಂತತ್ವ
ಯು.ವರಮಹಾಲಕ್ಷ್ಮಿ ಹೊಳ್ಳ

ಯು.ವರಮಹಾಲಕ್ಷ್ಮಿ ಹೊಳ್ಳರವರು ಕಾದಂಬರಿ,ಜಾನಪದ ಸಂಶೋಧನೆ,ಚಿಂತನ ಬರಹ, ಸಂಸ್ಕೃತಿ ಚಿಂತನ,ವ್ಯಕ್ತಿಚಿತ್ರ,ಅಂಕಣ ಬರಹಗಳನ್ನು ಬರೆದಿದ್ದರೆ,ಇವರಿಗೆ ಸ್ತ್ರೀಪರ ಧೋರಣೆ ಮತ್ತು ಭಾರತೀಯ ಸಂಸ್ಕೃತಿ ಪರ ಒಲವು ಮತ್ತು ಬರವಣಿಗೆಯಲ್ಲಿ ಧನಾತ್ಮಕವಾದ ನಿಲುವು ಹೊಂದಿದ್ದಾರೆ.

ಜನನ

ಇವರು ೨೯-೧-೧೯೫೧ರಂದು ಕುಂದಾಪುರ ತಾಲೂಕಿನ ಉಪ್ಪುಂದದಲ್ಲಿ ಜನಿಸಿದರು,ಬಿ.ಎ ಪದವೀಧರರು.

ಸಾಧನೆಗಳು

ಇವರು ಭಗವದ್ಗೀತೆ ಭಾರತದ ಅಪೂರ್ವ ಕೊಡುಗೆ ಶಿಬಿರದ ನಿರ್ದೇಶಕಿಯಾಗಿ ಶಿಬಿರಾರ್ಥಿಗಳಿಗೆ ಗೀತೆಯ ೧೪ನೇಯ ಅಧ್ಯಾಯವನ್ನು ಬೋಧಿಸಿದರು

ಕೃತಿಗಳು

ಅಕ್ಕ್ಯ ಕುಂಕುಮದಕ್ಕ್ಯ
ಹೊಸ್ತಿಲ ದೀಪ
ಸುಖದ ಬದುಕಿಗೊಂದು ಕೈದೀಪ
ಭಗವತೀ ದರ್ಶನ
ಶಿವದರ್ಶನ
ಮೊಗೇರಿ ಗಣಪ
ಚಿತ್ರಮೂಲ

ಕಥಾಸಂಗ್ರಹ

ಭಾವಸಂಚಿ
ರಾಮ ಕಥೆಯ ಸಂದುಗಳಿಂದ
ಕನಸುಗಳು ನೂರರು
ಉಂಡೂ ಉಪವಾಸಿ

ಕಾದಂಬರಿ

ಹಳೆಯಮ್ಮನ ಆತ್ಮಕಥೆ

ಪ್ರಶಸ್ತಿ
ದೆಹಲಿ ಕನ್ನಡಿಗ,ಲಕ್ನೋ ಕನ್ನಡಿಗ ಸಾಹಿತ್ಯ ಪ್ರಶಸ್ತಿ
ಚೆನ್ನೈಯ ಲಹರಿ ಕನ್ನಡ ಸಂಘದಿಂದ'ಅಕ್ಕ್ಯಕುಂಕುಮದಕ್ಕ್ಯ' ಕೃತಿಗೆ ಪುರಸ್ಕಾರ ದೊರಕಿದೆ.

ಉಲ್ಲೇಖ

ಲೇಖಕಿಯರು
ಎಡ್ವರ್ಡ್ ಕಾರ್ಪೆಂಟರ್

ಎಡ್ವರ್ಡ್ ಕಾರ್ಪೆಂಟರ್  (29 ಅಗಸ್ಟ್ 1844 – 28 ಜೂನ್ 1929) ಇಂಗ್ಲಿಷ್ ಲೇಖಕ, ಸಮಾಜ ಸುಧಾರಕ, ಹಳ್ಳಿಯ ಸರಳ ಬದುಕಿನ ಪ್ರತಿಪಾದಕ.
ಕವಿ ರವೀಂದ್ರನಾಥ ಟಾಗೋರ್ ಮತ್ತು ವಾಲ್ಟ್ ವ್ಹಿಟ್‍ಮನ್‍ರ ಗೆಳೆಯನಾಗಿದ್ದವ.

ಬಾಲ್ಯ ಮತ್ತು ಜೀವನ
ಸಸೆಕ್ಸಿನ ಬ್ರೈಟನಿನಲ್ಲಿ 1844ರ ಆಗಸ್ಟ್ 29ರಂದು ಹುಟ್ಟಿದ. ಕೇಂಬ್ರಿಜ್ ವಿಶ್ವವಿದ್ಯಾಲಯದಲ್ಲಿ ವ್ಯಾಸಂಗ ಮಾಡಿದ ಈತ ತನ್ನ ಕಾಲದ ಸಾಮಾಜಿಕ ಹಾಗೂ ಮತೀಯ ಭಾವನೆಗಳನ್ನು ವಿರೋಧಿಸಿದ. ಆಗ ಹೊಸದಾಗಿ ಪ್ರಾರಂಭವಾದ ವಿಶ್ವವಿದ್ಯಾಲಯ ವಿಸ್ತರಣ ಚಳವಳಿಯಲ್ಲಿ ಉಪನ್ಯಾಸಕನಾದ. ವಾಲ್ಟ್ ವ್ಹಿಟ್‍ಮನನ ಪದ್ಯಗಳಿಂದ ಬಹಳಮಟ್ಟಿಗೆ ಪ್ರಭಾವಿತನಾಗಿದ್ದು ಅದರಿಂದ ತನ್ನ ಬಾಳಿನ ಗತಿಯನ್ನೇ ಬದಲಾಯಿಸಿಕೊಂಡಿದ್ದ ಕಾರ್ಪೆಂಟರನಿಗೆ ಅಲ್ಲಿ ಕವಿ ವ್ಹಿಟ್‍ಮನನ ಪರಿಚಯವಾಯಿತು. ವ್ಹಿಟ್‍ಮನನ ಕಾವ್ಯ ಮಾರ್ಗವನ್ನು ಈತನೂ ಅನುಸರಿಸಿ ಟುವರ್ಡ್ ಡೆಮಾಕ್ರಸಿ ಎಂಬ ಉದ್ದನೆಯ ಪದ್ಯ ರಚಿಸಿದ. 1883ರಲ್ಲಿ ಡರ್ಬಿಷೈರ್ ಹತ್ತಿರ ಸ್ವಲ್ಪ ಜಮೀನನ್ನು ಕೊಂಡು ಅಲ್ಲಿ 1922ರ ವರೆಗೆ ವಾಸಿಸುತ್ತಿದ್ದ. ಈ ಕಾಲದಲ್ಲಿ ಇವನಿಗೆ ಕೂಲಿಕಾರರೊಡನೆ ಅತ್ಯಂತ ನಿಕಟ ಸಂಬಂಧ ಬೆಳೆಯಿತು.

ರಾಜಕೀಯ ಒಲವು

ಕಾರ್ಪೆಂಟರ್ ಸಮಾಜವಾದಿಯಾಗಿದ್ದ. ವಿಲಿಯಂ ಮಾರಿಸನ ತತ್ತ್ವಗಳಲ್ಲಿ ಇವನಿಗೆ ನಂಬಿಕೆಯಿತ್ತು. ರಾಜಕೀಯ ಕ್ರಾಂತಿಗಿಂತ ಸಮಾಜ ಸುಧಾರಣೆಯನ್ನೆ ಇವನು ಬೋಧಿಸಿದ. ಗ್ರಾಮಗಳಲ್ಲಿ ಪ್ರಚಲಿತವಾಗಿದ್ದ ಕುಶಲಕಲೆಗಳನ್ನು ಪುನರುದ್ಧರಿಸುವುದು ಇವನ ಉದ್ದೇಶವಾಗಿತ್ತು. ಇಂಗ್ಲೆಂಡ್ಸ್ ಐಡಿಯಲ್ (1887), ಸಿವಿಲಿಸೇಷನ್: ಇಟ್ಸ್‍ಕಾಸ್ ಅಂಡ್ ಕ್ಯೂರ್ (1889) ಎಂಬ ಇವನ ಪ್ರಬಂಧಗಳು ಪ್ರಖ್ಯಾತವಾದುದಲ್ಲದೆ ಇವನಿಗೆ ಅನೇಕ ಅಭಿಮಾನಿಗಳನ್ನು ಸಂಪಾದಿಸಿಕೊಟ್ಟುವು. ಕಲೆ ಮತ್ತು ಜೀವನವನ್ನು ಕುರಿತು ಈತ ಎರಡು ಕೃತಿಗಳನ್ನು ರಚಿಸಿದ. ಹ್ಯಾವ್‍ಲಾಕ್ ಎಲಿಸನ ಪ್ರಭಾವದ ಫಲವಾಗಿ ಗಂಡು-ಹೆಣ್ಣುಗಳ ಸಂಬಂಧದ ಬಗ್ಗೆಯೂ ಕೃತಿರಚನೆ ಮಾಡಿದ. ಇವೆಲ್ಲ ಹಲವು ಭಾಷೆಗಳಿಗೆ ಅನುವಾದವಾಗಿವೆ. ಕಾರ್ಪೆಂಟರ್ ತೀರಿಕೊಂಡದ್ದು 1929ರ ಜೂನ್ 28ರಂದು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 edwardcarpenter.net - A web-based archive of works by Edward Carpenter
 
 Information about the Edward Carpenter Collection at Sheffield Archives
ಗೆರಿಡೆ

ಹೆಮಿಟೆರಾ ಎಂಬ ಕುಟುಂಬಕ್ಕೆ ಸೇರಿದ ಗೆರಿಡೆಯನ್ನು ನೀರು ಹುಳ, ಮ್ಯಾಜಿಕ್ ಬಗ್ಸ್, ಸ್ಕೇಟರ್ ಮುಂತಾದ ಅನೇಕ ಹೆಸರುಗಳಿಂದ ಕರೆಯಲಾಗುತ್ತದೆ. ಈ ಜೀವಿಗಳು ನೀರಿನ ಮೇಲೆ ನಡೆಯಬಲ್ಲ ವಿಶಿಷ್ಟ ಗುಣವನ್ನು ಹೊಂದಿರುವ ಕಾರಣದಿಂದ ಈ ಮುಂತಾದ ಹೆಸರುಗಳು ಇವುಗಳಿಗೆ ಬಂದಿದೆ.

ಗೆರಿಡೆಗಳನ್ನು ಸಾಮಾನ್ಯವಾಗಿ ಕೆರೆ, ಹಳ್ಳ, ನದಿ, ಸಮುದ್ರ, ಈಜು ಕೊಳ, ಮನೆಯಲ್ಲಿಯ ವಾಟರ್ ಟ್ಯಾಂಕ್ ಮುಂತಾದ ನೀರಿರುವ ಸ್ಥಳಗಳಲ್ಲಿ ಕಾಣಬಹುದು. ವಿಜ್ಞಾನಿಗಳು ಸುಮಾರು ೧೭೦೦ ಪ್ರಭೇದದ ಗೆರಿಡೆಗಳನ್ನು ಗುರ್ತಿಸಿದ್ದು, ಅವುಗಳಲ್ಲಿ ಸುಮಾರು ೧೭೦ ಪ್ರಕಾರದ ಗೆರಿಡೆಗಳೂ ಸಮುದ್ರದಲ್ಲಿ ಕಂಡು ಬರುತ್ತದೆ.

ದೈಹಿಕ ರಚನೆ:
ಗೆರಿಡೆಗಳು ವಿಶಿಷ್ಟವಾದ ದೈಹಿಕ ರಚನೆಗಳನ್ನು ಹೊಂದಿವೆ. ಇವುಗಳ ದೇಹ ಅಸಂಖಾತ ಸೂಕ್ಷ್ಮ ರೋಮಗಳಿಂದ ಆವೃತವಾಗಿದೆ. ಈ ರೋಮಗಳು ಗೆರಿಡೆಗಳ ಮೇಲೆ ಸಿಂಚನವಾಗುವ ನೀರಿನ ಹನಿಗಳಿಂದ ರಕ್ಷಿಸುತ್ತವೆ ಮಾತ್ರವಲ್ಲ ಅವುಗಳ ಕಾರಣದಿಂದ ದೇಹವು ತೂಕವನ್ನು ಹೊಂದಿ ಮುಳಗದಂತೆ ಕಾಪಾಡುತ್ತದೆ.

ಇವುಗಳಲ್ಲಿಯೂ ಕೂಡ ಇತರೆ ಕೀಟಗಳಂತೆ ೬  ಕಾಲುಗಳಿದ್ದು ಮುಂದಿನ ಕಾಲುಗಳು ಅತ್ಯಂತ ಚಿಕ್ಕದಾಗಿರುತ್ತದೆ. ಗೆರಿಡೆಗಳ ಕೆಲ ಪ್ರಭೇದಗಳೂ ಮಾತ್ರ ರೆಕ್ಕೆಯನ್ನು ಹೊಂದಿರುತ್ತದೆ. ಉಳಿದ ಬಹುತೇಕ ಪ್ರಭೇದಗಳೂ ರೆಕ್ಕೆಯನ್ನು ಹೊಂದಿರುವುದಿಲ್ಲ.]]

ಉಲ್ಲೇಖಗಳು
ಪ್ರಾಣಿಗಳು
ಕಿಣ್ವನ

ವಿಕಾಸದಲ್ಲಿ ತುಂಬ ಕೆಳಹಂತದ ಜೀವಿಗಳು ತಮ್ಮ ದೇಹಕ್ಕೆ ಅಗತ್ಯವಾಗುವ ಕ್ರಿಯೆಗಳನ್ನು ನಡೆಸಿಕೊಳ್ಳುವಾಗ ಆವಿರುವ ಮಾಧ್ಯಮದಲ್ಲಿ ಕೆಲವೊಂದು ರಾಸಾಯನಿಕ ಕ್ರಿಯೆಗಳು ಜರಗುತ್ತವೆ. ಈ ಪ್ರಕ್ರಿಯೆಯೇ ಕಿಣ್ವನ (ಹುದುಗುವಿಕೆ). ಕಿಣ್ವನ (ಹುದುಗುವಿಕೆ) ಕ್ರಿಯೆಯನ್ನು ಮೊದಲು ಕಂಡು ಹಿಡಿದವರು ಲೂಯಿಸ್ ಪಾಶ್ಚರ್.

ವಿಕಾಸದ ಮೇಲಿನ ಹಂತಗಳನ್ನು ತಲುಪಿರುವ ಜೀವಿಗಳು ತಮ್ಮ ಜೀವಿತಕ್ಕೆ ಬೇಕಾಗುವ ಶಕ್ತಿಯನ್ನು ಶ್ವಾಸೋಚ್ಛ್ವಾಸ ಕ್ರಿಯೆಯಿಂದ ಪಡೆಯುತ್ತವೆ. ಅತ್ಯಂತ ಕೆಳಹಂತದ ಬ್ಯಾಕ್ಟೀರಿಯ, ಯೀಸ್ಟ್ ಮುಂತಾದ ಏಕಕೋಶ ಜೀವಿಗಳು ಅಗತ್ಯವಿರುವ ಶಕ್ತಿಯನ್ನು ಕಿಣ್ವನದಿಂದ ಪಡೆಯುತ್ತವೆ.

ಆಹಾರ ಸಂರಕ್ಷಣೆ ವಿಧಾನವನ್ನು ಹುದುಗುವಿಕೆ ಎನ್ನುತ್ತಾರೆ. ಹುದುಗುವಿಕೆ ಕ್ರಿಯೆಯನ್ನು ಬಳಸಿ ಮದ್ಯ ತಯಾರಿಸಬಹುದು. ಹಣ್ಣು ಹಂಪಲುಗಳನ್ನು ಹುದುಗಿಸುವ ಮುಖಾಂತರ ಮದ್ಯ ಪಾನೀಯಗಳನ್ನು ಉತ್ಪಾದಿಸಲಾಗುವುದು. ಹೀಗೆ ಹುದುಗಲು ಇಟ್ಟಿರುವ ಆಹಾರ ಸಾಮಗ್ರಿಗಳಲ್ಲಿ ಹುಳಿಯಾದ ರುಚಿ ಇದ್ದಲ್ಲಿ ಹುದುಗಿಸುವುದು ಎಂದು ಕರೆಯುತ್ತಾರೆ. ಸೂಕ್ಷಾಣು ಜೀವಿಗಳ ಮುಖಾಂತರ ಆಹಾರ ಸಾಮಗ್ರಿಗಳನ್ನು ಧೀರ್ಘ ಕಾಲ ಸಂರಕ್ಷಣೆ ಮಾಡಲಾಗುವುದು. ಮದ್ಯ ತಯಾರಿಸುವ ಯಾವುದೇ ವಿಧಾನವನ್ನು ಹುದುಗುವಿಕೆ ಎನ್ನುತ್ತಾರೆ.

 ನವಶಿಲಾಯುಗದಿದಂದಲೂ ಮಾನವನು ಹುದುಗುವಿಕೆ ವಿಧಾನದಿಂದ ಆಹಾರ ಸಂರಕ್ಷಣೆ ಮಾಡುತ್ತಿದ್ದನು. ಉದಾಹರಣೆಗಾಗಿ ಉಪ್ಪಿನಕಾಯಿ, ಮದ್ಯ ಪಾನೀಯಗಳು.
 ಆಮ್ಲ ಡೈರಿ ಉತ್ಪನ್ನಗಳನ್ನು ಹುದುಗುವಿಕೆ ವಿಧಾನದಿಂದ ಮಾಡುವರು. ಉದಾ: ಮೊಸರು

ಹುದುಗುವಿಕೆಯ ಒಂದು ಉಪಾಪಚಯ ಕ್ರಿಯೆಯಾಗಿದ್ದು ಇದು ಸಕ್ಕರೆಯ ಅಂಶವನ್ನು ಆಮ್ಲೀಯ ಅಂಶವಾಗಿ ಪರಿವರ್ತಿಸುತ್ತದೆ. ಈ ಕ್ರಿಯೆಯು ಹೆಚ್ಚಾಗಿ ಯೀಸ್ಟ್ ಮತ್ತು ಬ್ಯಾಕ್ಟೀರಿಯಾಗಳಲ್ಲಿ ಕಾಣಸಿಗುತ್ತದೆ.

ಇತಿಹಾಸ
ಹುದುಗುವಿಕೆಯನ್ನು ಹಿಂದಿನಿಂದಲೂ ಯಥೇಚ್ಛವಾಗಿ ಬಳಸಲಾಗುತ್ತಿತ್ತು. ಕಿಣ್ವನ ಕ್ರಿಯೆಯ ನಿಜ ಸ್ವರೋಪ ಹಿಂದೆ ಗೊತ್ತಿರಲಿಲ್ಲವಾದರೂ ಪ್ರಾಚೀನ ಕಾಲದಿಂದಲೂ ಜನರಿಗೆ ಅನೇಕ ಕಿಣ್ವನ ಕ್ರಿಯೆಗಳ ಪರಿಚಯವಿತ್ತು.

ಪಾಶ್ಚಿಮಾತ್ಯರು ದ್ರಾಕ್ಷ ರಸದಿಂದ ವೈನ್ ತಯಾರಿಸುತ್ತಿದ್ದುದೂ, ಆಹಾರ ಧಾನ್ಯಗಳಿಂದ ಬಿಯರ್ ಮುಂತಾದ ಪಾನೀಯಗಳನ್ನು ತಯಾರಿಸುತ್ತಿದ್ದುದು ಕಿಣ್ವನದಿಂದ. ಆ ಕ್ರಿಯೆಗಳು ನಡೆಯುವಾಗ ಕಾರ್ಬನ್ ಡೈ ಆಕ್ಸೈಡ್ ಉತ್ಪತ್ತಿಯಾಗಿ ದ್ರವವು ಉಕ್ಕುತ್ತಿದ್ದುದ್ದರಿಂದ ಅದನ್ನು ಫರ್ಮೆಂಟೇಶನ್ ಎಂದು ಕರೆದರು. ಫರ್ಮೆಂಟ್ ಎಂದರೆ ಕ್ಲೋಬೆ.

ವಿವರಣೆ
ದೋಸೆ ಹಿಟ್ಟು ಹಾಗು ಇಡ್ಲಿ ಹಿಟ್ಟು ಹುದುಗುವುದು , ಹಾಲು ಹೆಪ್ಪುಗಟ್ಟಿ  ಮೊಸರಾಗುವುದು ಮುಂತಾದವೆಲ್ಲ ಕಿಣ್ವನ ಕ್ರಿಯೆಗಳೇ. ದೋಸೆ ಹಿಟ್ಟು, ಇಡ್ಲಿ  ಹಿಟ್ಟು ಹುದುಗಲು ಬೇಕಾಗುವ ಸೂಕ್ಷ್ಮ ಜೀವಿಗಳು ಅವುಗಳ ತಯಾರಿಕೆಯಲ್ಲಿ ಬಳಸುವ ಧಾನ್ಯ ಮತ್ತು ಗಾಳಿಯಿಂದಲೇ ಒದಗುತ್ತವೆ. ಹಾಲು ಮೊಸರಾಗಲು ಮಾತ್ರ ನಾವು ಉದ್ದೇಶಪೂರ್ವಕವಾಗಿ ಹೆಪ್ಪು ಹಾಕುತ್ತೇವೆ. ಹಾಗೆಯೇ ಉದ್ದೇಶಪೂರ್ವಕವಾಗಿ ಸೇರಿಸುವ ಪದಾರ್ಥಕ್ಕೆ ಸಂಸ್ಕ್ರತ ಭಾಷೆಯಲ್ಲಿ ಕಿಣ್ವ ಎಂಬ ಪದವಿದೆ. ಅದರಿಂದ ಜರಗುವ ಕ್ರಿಯೆ ಸಹಜವಾಗಿಯೇ ಕಿಣ್ವನ. ಫ್ರಾನ್ಸ್ ದೇಶದ ಬಿಯರ್ ತಯಾರಕರು ಒಮ್ಮೆ ಎದುರಿಸಿದ ಕಷ್ಟ ನಷ್ಟಗಳನ್ನು ನಿವಾರಿಸುವ ಪ್ರಯತ್ನದಲ್ಲಿ ಲೂಯಿ ಪಾಶ್ಚರ್ ಫರ್ಮೆಂಟೇಶನ್ ಪಕ್ರಿಯೆಯ ವೈಜ್ಞಾನಿಕ ಅಧ್ಯನವನ್ನು ಕೈಗೊಂಡು ಅದರ ನಿಜ ಸ್ವರೂಪವನ್ನು ಕಂಡುಕೊಂಡ. ಬಾರ್ಲಿ, ಗೋಧಿ ಮುಂತಾದ ಧಾನ್ಯಗಳನ್ನು ಮೊಳೆಯಿಸಿ ತಯಾರಿಸಿದ ಮಾಲ್ಟ್‌ನಲ್ಲಿ ಮಾಲ್ಟೊಸ್ ಎಂಬ ಸಕ್ಕರೆ ಇರುತ್ತದೆ. ಯೀಸ್ಟ್ ಜೀವಕೋಶಗಳು ಅದರಲ್ಲಿ ನೆಲೆಸಿ ಸಂಖ್ಯಾವೃಧ್ಧಿ ಮಾಡಿಕೊಳ್ಳತೊಡಗಿದಾಗ ಮಾಲ್ಟೊಸ್  ಜಲವಿಭಜನೆಗೊಂಡು ಗ್ಲುಕೋಸ್ ಸಕ್ಕರೆಯಾಗಿ, ಅನಂತರ ಅದು ಆಲ್ಕೊಹಾಲ್ ಮತ್ತು ಕಾರ್ಬನ್ ಡೈ ಆಕ್ಸೈಡ್ ಆಗಿ ಪರಿವರ್ತನೆಗೊಳ್ಳುತ್ತದೆ. ಈ ಕಿಣ್ವನ ಕ್ರಿಯೆಯಿಂದಲೇ ಬಿಯರ್ ತಯಾರಾಗುವುದು , ಯೀಸ್ಟ್ ಕಲಬೆರಕೆಯಾಗಿದ್ದು ಬೇರೆಯಾವುದಾದರೂ ಸೂಕ್ಷ್ಮ ಜೀವಿಗಖು ಅದರೊಂದಿಗೆ ಮಾಲ್ಟ್ ಅನ್ನು ಪ್ರವೇಶಿಸಿದಾಗ ಆ ಸೂಕ್ಷ್ಮ ಜೀವಿಯಲ್ಲಿ ವಿಶಿಷ್ಟವಾದ ರಾಸಾಯನಿಕ ಬದಲಾವಣೆಗಳುಂಟಾಗಿ ಅನಪೇಕ್ಷಣೀಯ ಪದಾರ್ಥಗಳು ಉತ್ಪತ್ತಿಯಾಗುತ್ತವೆ ;ಬಿಯರ್ ಕೆಟ್ಟು ಹೋಗುತ್ತದೆ.

ಹೊರಗಿನ ಕೊಂಡಿಗಳು
 Works of Louis Pasteur Pasteur Brewing.
 The chemical logic behind fermentation and respiration

ಜೀವ ರಸಾಯನಶಾಸ್ತ್ರ
ಮರಳು ಉದ್ಯಮ

ಯಾವುದೇ ಒಂದು ಕಟ್ಟಡವನ್ನು ಕಟ್ಟ ಬೇಕಾದರೆ ಅಂದರೆ ಆ ಕಟ್ಟಡವು ಗಟ್ಟಿಯಾಗಿ ಬಾಳ್ವಿಕೆ ಬರಬೇಕಾದರೆ ಮರಳು ಬೇಕೆ ಬೇಕು.  ಮರಳಿಗೆ ನಮ್ಮ ಕರ್ನಾಟಕದಲ್ಲಿ ಅಲ್ಲದೆ ಇಡೀ ಭಾರತದಲ್ಲಿ ತುಂಬಾ ಬೇಡಿಕೆ ಇದೆ.  ಇತ್ತೀಚಿನ ದಿನಗಳಲ್ಲಿಯಂತೂ ಇದರ ಬೇಡಿಕೆ ಅಪಾರವಾಗಿದೆ.  ಅದಕ್ಕಾಗಿಯೇ ಕೆಲವರು ಅದನ್ನು ಒಂದು ಉದ್ಯಮವಾಗಿಸಿ ಕೊಂಡಿದ್ದಾರೆ.                                                                                                                                                                                                           
 ಮರಳು ಎಂಬುದು ನದಿಯಲ್ಲಿ ಸಿಗುವಂತಹ ಒಂದು ಖನಿಜ ಸಂಪತ್ತು.  ಮಳೆ ಬರುವಾಗ ಎಲ್ಲಾ ಪ್ರದೇಶದಲ್ಲಿ ರಭಸವಾಗಿ ಬೀಳುವ ನೀರು ಮಣ್ಣಿನ ಕಣಗಳನ್ನು ನೀರಿನ ಜೊತೆಗೆ ಹರಿದು ಬಂದು ತೋಡುಗಳಲ್ಲಿ ಸೇರುತ್ತದೆ.  ಈ ತೋಡುಗಳಿಗೆ ಎಲ್ಲ ಕಡೆಯಿಂದ ಬಂದ ನೀರು ಸೇರಿದಾಗ ಆ ನೀರು ರಭಸವಾಗಿ ಹರಿದು ನದಿಗೆ ಬರುತ್ತದೆ.  ನದಿಯಲ್ಲಿ ರಭಸವಾಗಿ ಹರಿಯುವ ಈ ನೀರು ಮಣ್ಣಿನ ದೊಡ್ಡ ದೊಡ್ಡ ಕಣಗಳನ್ನು ಅಂದರೆ ಕಲ್ಲುಗಳನ್ನು ಅಲ್ಲಿಯೇ ಮೆಲ್ಲನೆ ಹರಿದು ನಂತರ ಸಣ್ಣ ಸಣ್ಣ ಕಣಗಳನ್ನು ಮುಂದಕ್ಕೆ ನೀರಿನ ಜೊತೆಗೆ ಎಸೆಯಲ್ಪಡಲಾಗುತ್ತದೆ, ನಂತರ ಅದು ನದಿಯಲ್ಲಿ ಮರಳಿನ ದಿನ್ನೆಗಳಾಗಿ ಸಂಗ್ರಹವಾಗುತ್ತದೆ.  ಕೆಲವು ಕಡೆ ಅದು ನೀರಿನ ಮಟ್ಟದಲ್ಲಿಯೇ ಇರುತ್ತದೆ.                                                                                                                                                                       
  ಈ ನದಿಯಲ್ಲಿದ್ದ ಮರಳಿನ ರಾಶಿಯನ್ನು ತೆಗೆದು ಲೋರಿಗಳಲ್ಲಿ ಬೇರೆ ಬೇರೆ ಊರುಗಳಿಗೆ ಸಾಗಟ ಮಾಡುವ ಉದ್ಯಮವನ್ನು ಮರಳಿನ ಉದ್ಯಮ ಎಂದು ಕರೆಯುತ್ತಾರೆ,  ಈ ಉದ್ಯಮವನ್ನು ಮಾಡಬೇಕಾದರೆ ಸರಕಾರದಿಂದ ಅನುಮತಿಯನ್ನು ಪಡೆಯಬೇಕು.  ಅನುಮತಿಯನ್ನು ಪಡೆದು ಅದು ಅನುಮೋದನೆಯಾದ ನಂತರ ಆ ವ್ಯಕ್ತಿಗೆ ನದಿಯಲ್ಲಿರುವ ಇಷ್ಟು ವಿಸ್ತೀರ್ನಾ ಸ್ಥಳಕ್ಕೆ ತಾತ್ಕಲಿಕ ಪರವಾಣಿಗೆಯನ್ನು ನೀಡುತ್ತಾರೆ.  ಪರವಾಣಿಗೆ ಪಡೆದ ವ್ಯಕ್ತಿಗೆ ತಿಂಗಳಿಗೆ ಇಷ್ಟೇ ಎಂದು ಪರವಾಣಿಗೆ ಪತ್ರವನ್ನು ನೀಡುತ್ತಾರೆ.  ಆ ಪರವಾಣಿಗೆ ಪತ್ರಗಳ ಆಧಾರದಲ್ಲಿ ಮಾತ್ರ ಆ ವ್ಯಕ್ತಿ ಮರಳು ಸಾಗಟವನ್ನು ಮಾಡಬಹುದು.  ಇತ್ತೀಚಿನ ದಿನಗಳಲ್ಲಿ ಹೊರ ಜಿಲ್ಲೆಗಳಿಗೂ ಮರಳು ಸಾಗಟ ಮಾಡಲು ತಾತ್ಕಲಿಕ ಪರವಾಣಿಗೆ ಪತ್ರವನ್ನು ನೀಡುತ್ತಾರೆ.  ಆದರೆ ಹೊರ ರಾಜ್ಯಗಳಿಗೆ ಮರಳು ಸಾಗಟ ಮಾಡಲು ಸರಕಾರದ ನಿರ್ಭಂದವಿದೆ.                                                                                        
  ಹೀಗೆ ಒಬ್ಬ ವ್ಯಕ್ತಿ ಮರಳಿನ ಉದ್ಯಮವನ್ನು ಮಾಡಬಹುದು.  ಅಲ್ಲಿ ದೋನಿಗಳನ್ನು ಹಾಕಲು ಆತ ಬಂಡವಾಳವನ್ನು ವಿನಿಯೋಗಿಸಬೇಕಾಗುತ್ತದೆ.  ಅಲ್ಲದೆ ನದಿಯಿಂದ ಮರಳನ್ನು ತೆಗೆಯುವ ನಿಪುಣರನ್ನು ತರಬೇಕಾಗುತ್ತದೆ.  ಹಾಗೂ ಅವರಿಗೂ ಉತ್ತಮ ವೇತನವನ್ನು ನೀಡಬೇಕಾಗುತ್ತದೆ.  ಹೀಗೆ ತಮ್ಮ ಉದ್ಯಮದಲ್ಲಿ ಆತ ಕಷ್ಟಪಟ್ಟು ದುಡಿದು ಲಾಭವಂತನಾಗಬಹುದು.

ಉಲ್ಲೇಖ
https://en.wikipedia.org/wiki/Sand_mining

ಉದ್ಯಮ
ಚೆಕ್ ಪುಸ್ತಕ



ಚೆಕ್ ಪುಸ್ತಕ                                                          
ಚೆಕ್ ಪುಸ್ತಕ ಎಂಬುದು ಒಂದು ದಸ್ತವೇಜು.  ಬ್ಯಾಂಕಿಗೆ ಇದು ಒಂದು ಆದೇಶ ಪತ್ರ.  ಒಬ್ಬ ವ್ಯಕ್ತಿ ತನ್ನ ಖಾತೆಯಲ್ಲಿರುವ ಮೊತ್ತವನ್ನು ವ್ಯಕ್ತಿಗೆ ಪಾವತಿಸಲು ಬ್ಯಾಂಕಿಗೆ ನೀಡುವ ಆದೇಶ.  ಒಂದು ಚೆಕ್ ಹಾಳೆಯ ಮುಖಾಂತರ ಖಾತೆಯಿಂದ ಹಣವನ್ನು ಪಡೆಯಬೇಕಾದರೆ ಈ ಕೆಳಗಿನ ಅಂಶಗಳನ್ನು ಪರಿಶೀಲಿಸಿ ಬ್ಯಾಂಕ್ ಹಣವನ್ನು ನೀಡಲಾಗುವುದು ಅವು ಯಾವುದೆಂದರೆ 
ಖಾತೆದಾರರಹಸ್ತಾಕ್ಷರ.            
ವ್ಯಕ್ತಿಯಖಾತೆ.                                                 
ಹಣದ ಮೊತ್ತದ ಅಂಕೆ ಮತ್ತು ಅಕ್ಷರಗಳಲ್ಲಿ.        
ದಿನಾಂಕ.
ಒಂದು ಬರೆದ ಚೆಕ್ಕಿನ ಹಾಳೆಗೆ ಇರುವ ವಾಯಿದೆ ಮೂರು ತಿಂಗಳು ಮಾತ
ಹಣ ಪಾವತಿಸುವ ವಿಧ (ಸ್ವಂತ, *ಹೆಸರಿಗೆ ಮತ್ತು ಖಾತೆಯಿಂದ ಖಾತೆಗೆ).              
ಚೆಕ್ ಹಾಳೆಯಲ್ಲಿ ತಿದ್ದುಪಡಿಗೆ ಅವಕಾಶವೇ ಇಲ್ಲ                               
 
ಈ ಎಲ್ಲ ಅಂಶಗಳನ್ನು ಪಾಲಿಸಿದರೆ ಬ್ಯಾಂಕಿನಲ್ಲಿರುವ ಸದ್ರಿ ಖಾತೆಯಿಂದ ಹಣ ಬಿಡುಗಡೆಯಾಗುವುದು.  ಹೀಗೆ ಬ್ಯಾಂಕಿನಿಂದ ಹಣವನ್ನು ಚೆಕ್ ಮುಖಾಂತರ ಪಡೆಯುವುದು ಸುರಕ್ಷಿತ ಮಾರ್ಗ.  ಚೆಕ್ ಪುಸ್ತಕದಲ್ಲಿ ಪ್ರತಿ ಹಾಳೆಯಲ್ಲಿ ಸಂಖ್ಯೆಗಳನ್ನು ನೀಡಲಾಗಿದೆ.  ಆ ಸಂಖ್ಯೆಯ ಚೆಕ್ಕನ್ನು ಒಬ್ಬ ವ್ಯಕ್ತಿಗೆ ನೀಡಿದಾಗ, ಆ ವ್ಯಕ್ತಿ ಹಣವನ್ನು ಬ್ಯಾಂಕಿನ ಖಾತೆಯಿಂದ ತೆಗೆಯಬಹುದು.  ಚೆಕ್ ಹಾಳೆಯಲ್ಲಿ ಐ.ಎಫ಼್.ಎಸ್.ಸಿ ಸಂಖ್ಯೆಯಲ್ಲಿ ಯಾವ ಬ್ಯಾಂಕ್ ಮತ್ತು ಯವುದು ಶಾಖೆಯೆಂಬುದು ಸುಲಭವಾಗಿ ತಿಳಿಯುತ್ತದೆ.
 

.

ಬ್ಯಾಂಕಿಂಗ್
ರೋಹಿತ ದರ್ಶಕ

ಅಶ್ರಗವನ್ನು ಬಳಸಿ ಸಂಕೀರ್ಣ ಬೆಳಕಿನಿಂದ ಶುದ್ದ ರೊಹಿತವನ್ನು ಪಡೆಯಲು ಉಪಯೋಗಿಸುವ ಉಪಕರಣವೇ ರೊಹಿತ ದರ್ಶಕ.ಕಡಿಮೆ ಆಗಲವಿರುವ ಸೀಳುಗುಂಡಿಯ ಮೂಲಕ ಅಧ್ಯಯನ ಮಾಡಬೇಕಾಗಿರುವ ಬೆಳಕನ್ನು ಬಿಡಲಾಗುತ್ತದೆ.ಅಶ್ರಗದ ಎರಡೂ ಬದಿಗಳಲ್ಲಿ ಮಸೂರಗಳನ್ನಿಡಲಾಗುತ್ತದೆ.ಇದರಿಂದ ಬಣ್ಣಗಳ ಅಧಿವ್ಯಾಪನೆ ಕಡಿಮೆಯಾಗುತ್ತದೆ.ಯಾವ ಬೆಳಕಿನ ರೊಹಿತವನ್ನು ಪರೀಕ್ಷಿಸಬೇಕೊ ಆ ಬೆಳಕಿನ ಆಕಾರವನ್ನು ಸೀಳುಗುಂಡಿ Sನ ಮುಂದೆ ಇಡಲಾಗುತ್ತದೆ.ಸೀಳುಗುಂಡಿಯಿಂದ ಬರುವ ಬೆಳಕನ್ನು ಸಮಾಂತರ ಕಿರಣಗಳಾಗಿ CL ಮಸೂರವು ಪರಿವರ್ತಿಸುತ್ತದೆ. ಈ ಕಿರಣವು ಆಶ್ರಗದ ಮೂಲಕ ಹಾದು,ವಿಭಜನೆ ಹೊಂದಿ ದೂರದರ್ಶಕ B ಯನ್ನು ಪ್ರವೇಶಿಸುತ್ತದೆ.ವರ್ಧನಗೊಂಡ ರೋಹಿತ ಬಿಂಬವನ್ನು ವೀಕ್ಸಿಸಲು ದೂರದರ್ಶನವು ನೆರವಾಗುತ್ತದೆ. ರೋಹಿತ ದರ್ಶಕದ ಉಪಯೋಗಗಳು; ಸರಳ ರೋಹಿತ ದರ್ಶಕವು ಅನೇಕ ರೋಹಿತಗಳನ್ನು ವೀಕ್ಸಿಸಲು ಅನುವು ಮಾಡಿಕೊಡುತ್ತದೆ.ಉತ್ತಮಗೊಳಿಸಿದ ರೋಹಿತ ದರ್ಶಕಗಳಲ್ಲಿ ರೋಹಿತವನ್ನು ಕುರಿತು ಅಧ್ಯಯನ ಮಾಡಬಹುದು ಮತ್ತು ಬೆಳಕಿನ ಆಕರದ ಬಗ್ಗೆ ಮಾಹಿತಿ ಪಡೆಯಲು ರೋಹಿತವನ್ನು ವಿಶ್ಲೆಷಿಸಬಹುದು.ವಿವಿಧ ವಸ್ತುಗಳಿಂದ ಬರುವ ವಿಕಿರಣಗಳನ್ನು ಒಂದು ರೋಹಿತ ದರ್ಶಕದಿಂದ ವೀಕ್ಶಿಸಿ,ವಿಷ್ಲೇಷಿಸಿದಾಗ ಏನು ಕಂಡುಬರುತ್ತದೆ? ಸೂರ್ಯನ ಬೆಳಕು,ತಂತುದೀಪದಿಂದ ಹೊಮ್ಮಿದ ಬೆಳಕು ಇವೆಲ್ಲವೂ ಕಾಮನಬಿಲ್ಲಿನಂತಹ ರೋಹಿತವನ್ನು ಉಂಟುಮಾಡುತ್ತದೆ.ಇದೇ ಅವಿಛ್ಛಿನ ರೋಹಿತ. ಅನಿಲಗಳಿಂದ ಅಥವಾ ಭಾಷ್ಪಾಗಳಿಂದ ಬೆಳಕು ಉತ್ಸರ್ಜಿತವಾಗುವಂತೆ ಮಾಡಿದಾಗಿನ ಪರಿಸ್ಥಿತಿಯೆ ಬೇರೆ.ಈ ಸಂದರ್ಭದಲ್ಲಿ ಒಂದು ಕಪ್ಪು ಹಿನ್ನೆಲೆಯಲ್ಲಿ ಅನೇಕ ಸ್ಪುಟವಾದ ಮತ್ತು ಪ್ರಕಾಶವಾದ ಗೆರೆಗಳನ್ನು ರೋಹಿತವು ಹೊಂದಿರುವುದನ್ನು ಕಾಣಬಹುದು.ಈ ಗೆರೆಗಳನ್ನು ಬೇರೆ ಬೇರೆ ಬಣ್ಣಗಳಿಂದಾದ ಸೀಳುಗುಂಡಿಯ ಬಿಂಬಗಳು.ಇದನ್ನು ರೇಖಾ ನಿಸ್ಸರಣ ರೋಹಿತ ಎನ್ನುತ್ತರೆ.ಒಮ್ಮೆ ಈ ಮಾದರಿಗಳು ಲಭ್ಯವಾದರೆ ಯಾವುದೇ ಆಕಾರದಲ್ಲಿನ ಧಾತುಗಳನ್ನು ಗುರುತಿಸಬಹುದು.ಸೂರ್ಯ ಮತ್ತು ನಕ್ಷತ್ರಗಳಲ್ಲಿ ಯಾವ ಧಾತುಗಳಿವೆ ಎಂಬುವುದನ್ನು ಕಂಡುಹಿಡಿಯಲು ಈ ವಿಧಾನವು ಸಹಕಾರಿ.ಗೆರೆಗಳ ತೀವ್ರತೆಯನ್ನು ಅಳೆಯುವುದರಿಂದ ಪ್ರತಿ ವಸ್ತುವೂ ಸರಿ ಸುಮಾರು ಎಷ್ಟು ಪರಿಮಾಣದಲ್ಲಿದೆ ಎಂಬುದನ್ನು ನಿರ್ಧರಿಸಬಹುದು.ರೋಹಿತ ರಸಾಯನ ವಿಶ್ಲೇಷಣೆ ಎಂದು ಕರೆಯುವ ಈ ತಂತ್ರವನ್ನು ಕೈಗಾರಿಗಳಲ್ಲಿ,ಅಪರಾಧ ಪತ್ತೆ ಇತ್ಯಾದಿಗಳಲ್ಲಿ ಬಳಸುತ್ತರೆ.ಸಂಕೀರ್ಣ ಬೆಳಕು ಅರೆಪಾರದಶ್ರಕ ವಸ್ತುವಿನ ಮೂಲಕ ಹಾಯ್ದು ಹೋದಾಗ ಪತನ ಬೆಳಕಿನ ಕೆಲವು ಬಣ್ಣಗಳು ಹೀರಲ್ಪಡುತ್ತದೆ.ಆಗ ಹೊರಬಂದ ಬೆಳಕಿನಲ್ಲಿ ಆ ಬಣ್ಣಗಳು ಇರುವುದಿಲ್ಲ.ಅನುರೂಪಿ ರೋಹಿತದಲ್ಲಿ ಅನೇಕ ಕಪ್ಪು ಗೆರೆಗಳು ಅಥವಾ ಪಟ್ಟಿಗಳು ಇರುತ್ತದೆ.ಅವಿಚ್ಚಿನ್ನ ರೋಹಿತದ ಹಿನ್ನೆಲೆಯಲ್ಲಿ ಇವು ಕಂಡುಬರುತ್ತದೆ.ಇಂತಹ ರೋಹಿತವನ್ನು ಹೀರಿಕೆ ರೋಹಿತ ಎನ್ನುತ್ತಾರೆ.ಕಾರ್ಬನ್ ಚಾಪದೀಪದಿಂದ ಹೊಮ್ಮುವ ಪ್ರಖರ ಬಿಳಿ ಬೆಳಕನ್ನು ಸೋಡಿಯಂ ಭಾಷ್ಪದ ,ಮುಲಕ ಹಾಯಿಸಿದಾಗ ಸೋಡಿಯಂ ಹಳದಿ ರೇಖೆಗಳಿಗೆ ಸಂವಾದಿಯಾದ ಎರಡು ಕಪ್ಪು ಗೆರೆಗಳಿರುತ್ತದೆ.

ಭೌತಶಾಸ್ತ್ರ
ಸೂಕ್ಷ್ಮಾಣುಗಳಿಂದ ಹರಡುವ ರೋಗಗಳು

ನಮ್ಮ ಸುತ್ತಲೂ ಅನೇಕ ರೀತಿಯ ಸೂಕ್ಷ್ಮಾಣು ಜೀವಿಗಳು ಇವೆ.ಕೆಲವು ನಮಗೆ ದಿನನಿತ್ಯವೂ ಉಪಯುಕ್ತವುಗಳಾಗಿವೆ.ಇನ್ನು ಕೆಲವು ಅನೆಕ ರೋಗಗಳನ್ನು ಉಂಟುಮಾಡುತ್ತವೆ.
ರೋಗಕಾರಕ ಸೂಕ್ಷ್ಮಾಣುಗಳು ನ್ಮ ದೇಹವನ್ನು ಅನೇಕ ರೀತಿಯಲ್ಲಿ ಪ್ರವೇಶಿಸುವವು.ನಾವು ಉಸಿರಾಡುವ ಗಾಳಿಯ ಮೂಲಕ,ಸೇವಿಸುವ ನೀರು,ಆಹಾರದ ಮೂಲಕ,ರೋಗಿಯ ನೇರ ಸಂಪಕ‍ದಿಂದ ಮತ್ತು ಪ್ರಾಣಿಗಳ ಮೂಲಕ ರೋಗಾಕಾರಕ ಸೂಕ್ಷ್ಮಜೀವಿಗಳು ಹರಡುತ್ತವೆ.

ಸಾಂಕ್ರಾಮಿಕ ರೋಗಗಳು
ಸೂಕ್ಷ್ಮಾಣು ಜೀವಿಗಳು ಒಬ್ಬ ರೋಗಿಯಿಂದ ವಿವಿಧ ಮಾಧ್ಯಮದ ಮೂಲಕ ಆರೋಗ್ಯವಂತನಿಗೆ ಸೋಂಕುವ ಮೂಲಕ ಉಂಟುಮಾಡುವ ರೋಗಗಳಿಗೆ "ಸಾಂಕ್ರಾಮಿಕ ರೋಗಗಳು" ಎನ್ನುವರು. ರೋಗಗಳು ಹರಡುವ ಬಗೆ.
೧)ಗಾಳಿಯ ಮೂಲಕ ಹರಡುವ ರೋಗಗಳು
ಗಾಳಿಯ ಮೂಲಕ ಸಾಂಕ್ರಾಮಿಕ ರೋಗಗಳು ಸುಲಭವಾಗಿ ಹರಡುತ್ತದೆ. ನೆಗಡಿ ಅಥವಾ ಕೆಮ್ಮಿನಿಂದ ನರಳುತ್ತಿರುವ ರೋಗಿಯು ಸೀನಿದಾಗ ಎಲ್ಲವೇ ಕೆಮ್ಮಿದಾಗ ಲಕ್ಷಾಂತರ ರೋಗಾಣುಗಳು ಗಾಳಿಯಲ್ಲಿ ಸೇರುತ್ತವೆ.ಅಂಥ ಗಾಳಿಯನ್ನು ಆರೋಗ್ಯವಂತನು ಸೇವಿಸಿದಾಗ ರೋಗಾಣಿಗಳು ಅವನ ದೇಹವನ್ನು ಸೇರಿ ಅವನಿಗೂ ಆ ರೋಗಬರುತ್ತದೆ.

ಮಾರಣಾಂತಿಕ ಸಾಂಕ್ರಾಮಿಕ ರೋಗಗಳು

ಪ್ಲೇಗ್
ಎಚ್.ವನ್.ಎನ್.ವನ್.
ಮಲೇರಿಯಾ
ಡೆಂಗ್ಯೂ
ನಿಫಾ
ಎಬೋಲಾ
ನೊವೆಲ್ ಕೊರೋನಾ ಕೋವಿಡ್-೧೯

ಉದಾ:ಕ್ಷಯ, ನೆಗಡಿ,ಪ್ಲೂ...
೨)ನೀರಿನ ಮೂಲಕ ಹರಡುವ ರೋಗಗಳು
ಕಾಲರಾ,ವಿಷಮಶೀತ ಜ್ವರ,ಆಮಶಂಕೆ ಇತ್ಯಾದಿ ನೀರಿನ ಮೂಕ ಬರುವ ರೋಗಗಳಾಗಿವೆ.
೩)==ಸಾಕು ಪ್ರಾಣಿಯ ಮೂಲಕ ಹರಡುವ ರೋಗಗಳು==

ರೋಗಗಳು
ನದಿ ಕೊರೆತ

ಭೂಮೇಲ್ಮೈಯನ್ನು   ಸವೆಸುವ ನೈಸರ್ಗಿಕ ಕರ್ತೃಗಳ ಪೈಕಿ ನದಿಯೂ ಒಂದು  ಮಳೆ ಆಧರಿಸಿದ ನದಿಗಳು ಬೆಟ್ಟದ ಇಳಿಜಾರಿನಲ್ಲಿ ಹಾಯುವಾಗ ಅವುಗಳಲ್ಲಿ ನೆಲ ಸವೆಸುವ ಶಕ್ತಿ ಹೆಚ್ಚಾಗಿರುತ್ತದೆ. ನದಿ ಸಾಗಿಸುವ ಶಿಲೆ ಮತ್ತು ಮಣ್ಣಿನ ಪ್ರಮಾಣ ಮೂಲ ಶಿಲೆಯ ಗುಣ,ಇಳಿಜಾರಿನ ಕೋನ,ನದಿಗೆ ಸೇರುವ ಉಪನದಿಗಳು ಮುಂತಅದವನ್ನು ಆಧರಿಸಿರುತ್ತದೆ . ಪ್ರಾಂಭಿಕ ಹಂತದಲ್ಲಿ ನದಿ ನೀರು ಇಳಿಜಾರಿನಲ್ಲಿ ರಭಸವಾಗಿ ಹರಿಯುವುದರಿಂದ ಮೇಲ್ಮ್   ಯನ್ನು ತ್ವರಿತವಾಗಿ ಕೋಚ್ಚುತ್ತದೆ. ಆಗ ಕೊರೆತುವ ನದಿಪಾತ್ರ  V  ಆಕಾರದಲ್ಲಿರುತ್ತದೆ.ಮೈದಾನದಲ್ಲಿ ಹರಿಯುವಾಗ ಆದರ ಕೊರೆಯುವ ಶಕ್ತಿ ಕುಗ್ಗುತ್ತದೆ.ಆದ್ದರಿಂದ ಸಾಗಣೆಯ ಪ್ರಮಾಣವೂ ಗಣನೀಯವಾಗಿ ಇಳೀಮುಖವಾಗುತ್ತದೆ.ಕೊರೆಯುವ ಶಕ್ತಿ ಕುಗ್ಗುತ್ತಲೇ ಕಣಿವೆ ಆಳವಾಗುವ ಬದಲು ಆಗಲವಾಗುತ್ತದೆ.ಅಡೆತಡೆಗಳನ್ನು ಕೊಚ್ಚುವ ಸಾಮರ್ಥ್ಯ ಈಗ ನದಿಗಿರುವುದಿಲ್ಲ.ಅಂಕುಡೊಂಕಾಗಿ ಸುತ್ತಲು ಪ್ರಾರಂಭಿಸುತ್ತದೆ. ನದಿ ತಿರುವುಗಳು ಹುಟ್ಟುತ್ತವೆ, ಕೆಲವೋಮ್ಮೆ ನದಿ ಕೊರೆತ ಹೆಚ್ಚಾದಾಗ ತಿರುವುಗಳು ಕೂಡಿಕೊಂಡು ಸರೋವರಗಳಾಗುವುದೂ ಉಂಟು.ಮೂಲ ನದಿ ಹೊರಳಿ ಮತ್ತೊಂದು ಪಾತ್ರದಲ್ಲಿ ಊರ್ಧ್ವಮುಖವಾಗಿ ನೆಲ ಒತ್ತರಿಸಿ ಬಂದರೆ ಹೊಸತಾಗಿ ಅದನ್ನು ಕೊರೆಯಲು ಪ್ರಾರಂಭಿಸುತ್ತದೆ.ಗಡಸುಶಿಲೆಗಳು ಎದುರಾದಾಗ ಅಥವಾ ಮೃದುಶಿಲೆಗಳು ಬೇಗಸವೆದು ಹೊದಾಗ ಆ ಎಡೆಗಳಲ್ಲಿ ಜಲಪಾತಗಳು ಸಷ್ಟಿಯಾಗುತ್ತವೆ . ಶರಾವತಿ ನದಿ ಪಶ್ಚಿಮ ಘಟ್ಟದಲ್ಲಿ ಸೃಷ್ಟಿಸಿರುವ ಜೋಗ್ ಜಲಪಾತ ಜಗತ್ ಪ್ರಸಿಧ್ಧ . ೨೫೩ ಮೀ . ಎತ್ತರದಿಂದ  ಅದು ದುಮ್ಮಿಕ್ಕುತ್ತದೆ. ಶಿವನ ಸಮುದ್ರದ ಬಳಿ ಕಾವೇರಿ ೧೧೦ ಮೀ. ಎತ್ತರದಿಂದ ಗಗನ ಚುಕ್ಕಿ , ಭರ ಚುಕ್ಕಿ ಜಲಪಾತಗಳಾಗಿ ದುಮ್ಮಿಕ್ಕುತ್ತಿದೆ . ನದಿ ನೀರು ಕಡೆಯುವ ಭೂ ಲಕ್ಷಣಗಳಲ್ಲಿ ಕಂದಕಗಳು ಬಹು  ಮುಖ್ಯವಾದವು ಕೊಚ್ಚಿ ನೂರಾರು ಮೀ. ಆಳದ ಕಂದಕ ನಿರ್ಮಿಸಿದೆ . ಉತ್ತರ ಅಮೇರಿಕಾದ ಕೊಲರಡೋ  ನದಿ ೩೦೦ ಕಿ.ಮೀ. ಉದ್ದದ ೧೫ ಕಿ.ಮೀ. ಅಗಲದ ೧೫೦೦ ಮೀ. ಆಳದ ಮಹಾ ಕಂದಕವನ್ನು ನಿರ್ಮಿಸಿದೆ. ಈ ನದಿ ಹರಿಯುವ ಪಾತ್ರದುದ್ದಕ್ಕೂ ಸ್ತರರೂಪದ ಶಿಲೆಗಳಿರುವುದರಿಂದ ಬೇಗನೆ ನೆಲ ಸವೆದು ಕಂದಕವಾಗಿದೆ . ಇದನ್ನು 'ಗ್ರಾಂಡ್ ಕ್ಯಾಮಿಯ 'ಎಂಬ ಹೆಸರಿನಿಂದ ಕರೆದಿದ್ದಾರೆ . ಭೂಭಾಗ ಏರುಪೇರಾದಾಗ ನದಿಗಳು ಹೊಸದಾಗಿ ಆಕ್ರಮಣ ಮಾಡಲು ಅನುಕೂಲಕಾರಿ . ಪ್ರತಿ ವರ್ಷವೂ ಭೂಮಿಯ ಮೇಲ್ಮೈ ಣೀಮಧ ೨೦೦೦ ಕೋಟಿ ಟನ್ ಶಿಲಾವಸ್ತುವನ್ನು ನದಿಗಳು ಕೊಚ್ಚಿ ಸಾಗಿಸಿ ಸಾಗರಕ್ಕೆ ಸೇರಿಸುತ್ತಿವೆ. ೧೦೦೦೦ ವರ್ಷಗಳ ಅವಧಿಯಲ್ಲಿ ನದಿ ನೀರಿನಿಂದ ಭೂಮಿಯ ೩.೧೩ ಸೆಂ.ಮಿ. ನೆಲ ಕೊಚ್ಚಿ ಹೋಗಿ ಸಾಗರದ ಪಾಲಾಗುತ್ತಿದೆಯೆಂದು ವಿಜ್ಞಾನಿಗಳು ಅಂದಾಜು ಮಾಡಿದ್ದಾರೆ . ಮಿಸ್ಸಿಸಿಪಿ ನದಿಯೊಂದೇ ವಾರ್ಷಿಕ ೫.೧೬ ಕೋಟಿ ಟನ್ ಶಿಲೆ ಮಣ್ಣು ಮತ್ತು ಮೆಕ್ಕಲನ್ನು ಕೊಚ್ಚಿ ಸಾಗಿಸುತ್ತಿದೆ ಎಂದು ಲೆಕ್ಕಹಾಕಲಾಗಿದೆ.  ಬ್ರಹ್ಮಪುತ್ರನದಿಯ  ಗೌಹತಿಯ ಬಳಿ ದಿನವೊಂದರಲ್ಲಿ ೨೧ ಲಕ್ಷ ಟನ್ ಹೂಳನ್ನು ಸಾಗಿಸುತ್ತದೆ. ಗಂಗಾ ನದಿ ಸೃಷ್ಟಿಸಿರುವ ಮೆಕ್ಕಲಾ ಸಾಗರ ತಳ ಸೇರಿ ಶ್ರೀಲಂಕದವರೆಗೂ  ಹಬ್ಬಿದೆ .

ಭೂವಿಜ್ಞಾನ
ಕಾರ್ಲುಡೊವೈಕ

ಕಾರ್ಲುಡೊವೈಕ ಒಂದು ಸುಂದರವಾದ ನೆಡು ಸಸ್ಯ.ಇದು ಅಮೆರಿಕದ ಮೂಲವಾಸಿ.ಮೆಕ್ಸಿಕೋ,ಗ್ವಾಟೆಮಾಲದಿಂದ ಈಕ್ವಡೋರ್ ಮತ್ತು ಬೊಲಿವಿಯದ ಪ್ರದೇಶದ ಸಸ್ಯ.

ವೈಜ್ಞಾನಿಕ ವರ್ಗೀಕರಣ
ಸೈಕ್ಲಾಂತೇಸೀ ಕುಟುಂಬಕ್ಕೆ ಸೇರಿದ ಒಂದು ಬಹು ವಾರ್ಷಿಕ ಸಸ್ಯಜಾತಿ. ಸ್ಪೇನ್ ದೇಶದ ದೂರೆ ನಾಲ್ಕನೆಯ ಚಾರಲ್ಸ್ ಮತ್ತು ಅವನ ರಾಣಿ ಲೂಯಿಸ ಇವರ ಜ್ಞಾಪಕಾರ್ಥವಾಗಿ ಇದಕ್ಕೆ ಈ ಹೆಸರನ್ನು ಕೊಡಲಾಗಿದೆ
. ಬೀಸಣಿಗೆಯಂತೆ ಕಾಣುವ ಸುಂದರವಾದ ಎಲೆಗಳಿರುವುದರಿಂದ ಇದನ್ನು ಉದ್ಯಾನಗಳಲ್ಲಿ, ಮನೆಗಳಲ್ಲಿ ಅಂಗಳ ಸಸ್ಯವಾಗಿ ಬೆಳೆಸುತ್ತಾರೆ. ಈ ಜಾತಿಗೆ ಸೈಕ್ಲಾಂತಸ್ ಎಂ ಹೆಸರೂ ಇದೆ.

ಪ್ರಭೇದಗಳು
ಇದರಲ್ಲಿ ಸುಮಾರು 40 ಪ್ರಭೇದಗಳಿವೆ. ಎಲ್ಲವೂ ಮೂಲತಃ ಅಮೆರಿಕದ ಉಷ್ಣಪ್ರದೇಶಗಳ ನಿವಾಸಿಗಳು. ಉದ್ಯಾನ ಪ್ರಾಮುಖ್ಯವನ್ನು ಪಡೆದಿರುವುದರಿಂದ ಬೇರೆ ಬೇರೆ ದೇಶಗಳಲ್ಲೂ ಬೆಳೆಸುತಿದ್ದಾರೆ. ಎಲ್ಲ ಪ್ರಭೇದಗಳೂ ಮೂಲಿಕೆ (ಹರ್ಬ್) ಸಸ್ಯಗಳು. ಉದ್ಯಾನ ಪ್ರಾಮುಖ್ಯವನ್ನು ಪಡೆದಿರುವ ಪ್ರಭೇದಗಳು ಇವು : 1 P. ಪಾಮೇಟ: 2'-5' ಉದ್ದದ ಎಲೆಗಳುಳ್ಳ ಈ ಪ್ರಭೇದ ಬಹಳ ಜನಪ್ರಿಯವಾದುದು. ಎಳೆಯದಿದ್ದಾಗ ದೊಡ್ಡ ಮೇಜುಗಳ ಮೇಲೂ ಅಲಂಕಾರಕ್ಕಾಗಿ ಇಡಬಹುದು. ಇದರ ಎಲೆಗಳಿಂದ ಪನಾಮ ಹ್ಯಾಟಗಳನ್ನು ಮಾಡುತ್ತಾರೆ. ಎಲೆಗಳ ಉದ್ದ 2'-3'. ಎಳೆಯದಾಗಿರುವಾಗ ಎಲೆ ಏಕವಾಗಿದ್ದರೂ ದೊಡ್ಡದಾಗಿ ಎರಡು ಭಾಗಗಳಾಗಿ ಸೀಳುತ್ತದೆ 3 ಕಾ.ಡ್ರೂಡಿಯೈ : ಎಲ್ಲ ಪ್ರಭೇದಗಳಿಗಿಂತಲೂ ಹೆಚ್ಚು ಆಕರ್ಷಕವಾದುದು. ಇದು ಸುಮಾರು 4' ಎತ್ತರಕ್ಕೆ ಬೆಳೆಯುತ್ತದೆ.

ಲಕ್ಷಣಗಳು
ಬಹುಪಾಲು ಪ್ರಭೇದಗಳಲ್ಲಿ ಕಾಂಡ ಇಲ್ಲವೇ ಇಲ್ಲ ಎನ್ನುವಷ್ಟು ಕ್ಟೀಣವಾಗಿದೆ. ಇನ್ನು ಕೆಲವಲ್ಲಿ ನೆಲದೊಳಗೇ ಹರಡಿ ಬೆಳೆಯುವ ಸಣ್ಣ ಕಾಂಡವಿದೆ. ಎಲೆಗಳು ದೊಡ್ಡಗಾತ್ರದವು. ಕೆಲವು ಪ್ರಭೇದಗಳಲ್ಲಿ ಎಲೆಗಳಿಗೆ ಬಲು ಉದ್ದವಾದ ತೊಟ್ಟಿವೆ. ಹೂಗಳು ಭಿನ್ನಲಿಂಗಿಗಳು. ಗಂಡು ಹೆಣ್ಣು ಹೂಗಳೆರಡೂ ತಾಳಗುಚ್ಛ ಮಾದರಿಯ ಒಂದೇ ಹೂಗೊಂಚಲಿನಲ್ಲಿವೆ. ಇದರ ಸುತ್ತ 4 ಭಾಗಗಳುಳ್ಳ ತಾಳಗುಚ್ಛ ಕವಚ ಅಥವಾ ಉಪಪತ್ರ (ಸ್ಪೇದ್) ಇದೆ. ಗಂಡುಹೂವಿನಲ್ಲಿ ಹಲವಾರು ಪುಷ್ಪಪತ್ರಗಳೂ ಅಸಂಖ್ಯ ಕೇಸರಗಳೂ ಇವೆ. ಹೆಣ್ಣುಹೂವಿನಲ್ಲಿ 4 ಪುಷ್ಪಪತ್ರಗಳೂ 4 ಕೋಶಗಳುಳ್ಳ ಉಚ್ಚಸ್ಧಾನದ ಅಂಡಾಶಯವೂ ಕೇಸರಗಳೂ ಇವೆ. ಅಂಡಕಗಳು ಅಸಂಖ್ಯ.

ಬೇಸಾಯ

ಕಾರ್ಲುಡೊವೈಕವನ್ನು ಬೀಜಗಳಿಂದ ಸುಲಭವಾಗಿ ಬೆಳೆಸಬಹುದು. ಮರಳು ಮಿಶ್ರಿತ ಗೋಡುಮಣ್ಣಿನಲ್ಲಿದು ಚೆನ್ನಾಗಿ ಬೆಳೆಯುತ್ತದೆ. ಬೀಜ ಮೊಳೆಯಲು ಆರ್ದ್ರತೆ ಮತ್ತು ಉಷ್ಣ ಅಗತ್ಯ.

ಉಲ್ಲೇಖಗಳು

ಅಲಂಕಾರಿಕ ಸಸ್ಯಗಳು
ಸಸ್ಯಗಳು
ಕಾರ್ಲ ಗುಹಾಲಯ

ಕಾರ್ಲ ಗುಹಾಲಯ ಪೂನಾ ಜಿಲ್ಲೆಯಲ್ಲಿದೆ. ಅಲ್ಲಿರುವ ಚೈತ್ಯಾಲಯ ಇಡೀ ಭಾರತದಲ್ಲಿಯ ಬೌದ್ಧ ಚೈತ್ಯಾಲಯಗಳಲ್ಲಿ ಅತಿ ದೊಡ್ಡದು ಮತ್ತು ಸುಂದರವಾದುದು.

ಕಾಲ
ಕಿ. ಪೂ. 1ನೆಯ ಮತ್ತು ಕ್ರಿ. ಶ. 1ನೆಯಶತಮಾನಗಳ ನಡುವಣ ಕಾಲದ ಈ ಚೈತ್ಯಾಲಯ ಮೊದಲು ಹೀನಯಾನ ಪಂಥಕ್ಕೆ ಸೇರಿದ್ದು ಅನಂತರ ಸು. 6ನೆಯ ಶತಮಾನದಲ್ಲಿ ಮಹಾಯಾನ ಪಂಥಕ್ಕೆ ಪರಿವರ್ತಿತವಾಯಿತು.

ವಾಸ್ತು ಶೈಲಿ
ಇದನ್ನು ಬೃಹದಾಕಾರದ ಏಕಶಿಲೆಯಲ್ಲಿ ಕಡೆಯಲಾಗಿದ್ದರೂ ಅಂದು ಪ್ರಚಲಿತವಿದ್ದ ಮರದ ವಾಸ್ತುಕಲೆಯ ರೀತಿಯಲ್ಲಿ ಮುಂಚಿನ ತೊಲೆಗಳನ್ನು ಕಲ್ಲಿನಲ್ಲಿದೆ. ಇದು ಮರದ ಕಟರಗಳ ಮಾದರಿಯಲ್ಲಿದೆ. ಪಶ್ಚಿಮಭಾರತದ ಬಂಡೆಗಳಲ್ಲಿ ಕೊರೆದ ಗುಹೆಗಳಲ್ಲಿ ಮೊದಲ ಕಾಲದ ಗುಂಪಿಗೆ ಭಾಜ, ಕೊಂಡಾನೆ, ತಲ್‍ಖೋರ, ಬೆಡ್ಸಾ ಮುಂತಾದವೂ ಅನಂತರ ಕಾಲದಕ್ಕೆ ನಾಸಿಕ್ ಮತ್ತು ಕಾರ್ಲೆ ಇವೂ ಸೇರಿವೆ. ಇವುಗಳಲ್ಲಿ ಕೊನೆಯದು ಕನ್ಹೇರಿಯ ಗುಹೆ. ಈ ಬೌದ್ಧಗುಹೆಗಳಲ್ಲಿ ಅತ್ಯಂತ ದೊಡ್ಡದು ಕಾರ್ಲೆಯ ಚೈತ್ಯಮಂದಿರ. ಇವೆಲ್ಲವೂ ಗಜಪೃಷ್ಠಾಕೃತಿಯ ಗುಹಾಮಂದಿರಗಳು. ಇದು 124' ಉದ್ದ 461/2 ಅಗಲ ಮತ್ತು 45' ಎತ್ತರವಿದೆ. ಇದರ ಮುಖಮಂಟಪ ಎರಡು ಅಂತಸ್ತುಳ್ಳದ್ದಾಗಿದೆ. ಮೊದಲ ಅಂತಸ್ತಿನಲ್ಲಿ ಪ್ರವೇಶದ್ವಾರವೂ ಮೇಲಂತಸ್ತಿನಲ್ಲಿ ಗಾಳಿಬೆಳಕುಗಳಿಗಾಗಿ ಒಂದು ದೊಡ್ಡ ಲಾಳಾಕೃತಿಯ ಕಿಟಕಿಯೂ ಇವೆ . ಹಜಾರದಲ್ಲಿ ಎರಡು ಸಾಲಿನಲ್ಲಿ 37 ಕಂಬಗಳಿದ್ದು ಮಧ್ಯದ ಅಂಕಣವನ್ನು ಸುತ್ತಿನ ಪ್ರದಕ್ಷಿಣಾ ಪಂಥದಿಂದ ಬೇರ್ಪಡಿಸುತ್ತದೆ. ಈ ಕಂಬಗಳ ತಳಭಾಗ ಕುಂಭಾಕಾರದಲ್ಲಿದೆ. ಇದಕ್ಕೆ 8 ಮುಖಗಳಿವೆ. ಇವುಗಳ ಮೇಲೆ ಪದ್ಮಪುಷ್ಪದ ಆಕೃತಿಯ ಬೋದಿಗೆ, ಅವುಗಳ ಮೇಲೆ ತಲೆಕೆಳಗಾದ ಗುಮ್ಮಟ ಮತ್ತು ಗುಮ್ಮಟಗಳ ಮೇಲೆ ಸ್ತ್ರೀ ಪುರುಷ ಸವಾರೊಂದೊಡಗೂಡಿದ ಸುಂದರವಾದ ಆನೆಗಳು ಇವೆ. ಇವುಗಳ ಮೇಲಿನ ಶಿಲ್ಪಗಳೂ ಉತ್ತಮವಾಗಿವೆ. ಈ ಚೈತ್ಯಕ್ಕೆ ಮೂರು ಪ್ರವೇಶದ್ವಾರಗಳಿವೆ. ಮುಖ್ಯಪ್ರವೇಶದ್ವಾರದ ಬದಿಯ ಗೋಡೆಗಳ ಮೇಲಿನ ಶಿಲ್ಪಗಳು ಕಲಾಪೂರ್ಣವಾದವು. ಇವನ್ನು ಬನವಾಸಿಯ ಭೂತಪಾಲಸೆಟ್ಟಿ ಕೊರೆಯಿಸಿದ್ದಾನೆ.
ಇದರ ಮಧ್ಯ ಅಂಕಣದ ಕೊನೆಯಲ್ಲಿ ಬಂಡೆಗಲ್ಲಿನಲ್ಲಿ ಕೊರೆದ ಒಂದು ಸ್ತೂಪವಿದೆ. ಸ್ತೂಪದ ತಲೆಯ ಮೇಲಿರುವ ಅದೇ ಕಾಲದ ಮರದ ಛತ್ರಿ ಇನ್ನೂ ಉಳಿದುಬಂದಿದೆ.
ಈ ಗುಹಾಂತರ್ದೇವಾಲಯದ ಮುಂದೆ ಈಗ ಒಂದು ದೊಡ್ಡ ಸ್ತಂಭವಿದೆ. ಅದರ ಮೇಲೆ ಅಗ್ನಿಮಿತ್ರನೆಂಬವನು ಇದನ್ನು ಮಾಡಿದನೆಂಬ ಉಲ್ಲೇಖವಿದೆ. ಆ ಸ್ತಂಭ ಅಶೋಕನ ಸ್ತಂಭಗಳ ಮಾದರಿಯಲ್ಲಿದೆ. ಅದಕ್ಕೆ 16 ಮುಖಗಳೂ ಬೋದಿಗೆಯ ಮೇಲೆ 4 ಸಿಂಹಗಳ ಶಿಲ್ಪಗಳೂ ಇವೆ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Flonnet.com article on caves of Western India 
 Kanheri Caves Decoded – YouTube

ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು
ಬೌದ್ಧ ಧರ್ಮ
2015ನೇ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿ



೫೯ನೇ ರಾಜ್ಯೋತ್ಸವ ಪ್ರಶಸ್ತಿ ಘೋಷಣೆ
ಅಕ್ಟೋಬರ್ 31, 2015 : 2015ನೇ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿಯನ್ನು ಕರ್ನಾಟಕ ಸರ್ಕಾರ ಘೋಷಣೆ ಮಾಡಿದೆ. ಈ ಬಾರಿ 60ನೇ ಕನ್ನಡ ರಾಜ್ಯೋತ್ಸವದ ಅಂಗವಾಗಿ 60 ಸಾಧಕರಿಗೆ ಪ್ರಶಸ್ತಿಯನ್ನು ನೀಡಲಾಗಿದೆ. ನವೆಂಬರ್ 1ರ ಭಾನುವಾರ ಬೆಂಗಳೂರಿನ ರವೀಂದ್ರ ಕಲಾಕ್ಷೇತ್ರದಲ್ಲಿ ನಡೆಯುವ ಸಮಾರಂಭದಲ್ಲಿ ಮುಖ್ಯಮಂತ್ರಿ ಸಿದ್ದರಾಮಯ್ಯ ಅವರು ರಾಜ್ಯೋತ್ಸವ ಪ್ರಶಸ್ತಿಯನ್ನು ಪ್ರದಾನ ಮಾಡಿದ್ದಾರೆ. ರಾಜ್ಯೋತ್ಸವ ಪ್ರಶಸ್ತಿಯು1 ಲಕ್ಷ ನಗದು, ಸ್ಮರಣಿಕೆ ಮತ್ತು 20 ಗ್ರಾಂ ಚಿನ್ನದ ಪದಕಗಳನ್ನು ಒಳಗೊಂಡಿದೆ.

ಪ್ರಶಸ್ತಿ ಪಡೆದ ಸಾಧಕರ ಪಟ್ಟಿ
ಜಾನಪದ 
 ಮಾಚಾರ್ ಗೋಪಾಲ ನಾಯಕ (ದಕ್ಷಿಣ ಕನ್ನಡ)  
 ಅಪ್ಪಗೆರೆ ತಿಮ್ಮರಾಜು (ರಾಮನಗರ)  
 ಕೆಂಚಮಾದೇಗೌಡ (ಬಾಗಲಕೋಟೆ)  
 ಹನಿಫಾ ಎಂ ಶೇಖ್ (ಕಲಬುರಗಿ)  
 ಗುರುಲಿಂಗಪ್ಪ ವೀರ ಸಂಗಪ್ಪ ಕರಡಿ (ಬಾಗಲಕೋಟೆ)  
 ಮಾರಿಯಮ್ಮ ಬಸಣ್ಣ ಶಿರವಾಟಿ (ಯಾದಗಿರಿ) 
ಮಾಧ್ಯಮ 
 ಕಲ್ಲೇ ಶಿವೋತ್ತಮ ರಾವ್ (ಉಡುಪಿ), 
 ಹೆಚ್‌.ಎಸ್.ಈಶ್ವರ್ (ಶಿವಮೊಗ್ಗ),  
 ನಾಗಮಣಿ ಎಸ್.ರಾವ್ (ಬೆಂಗಳೂರು),  
 ಹನುಮಂತ ಹೂಗಾರ (ಧಾರವಾಡ)  
 ನಾಗಣ್ಣ (ತುಮಕೂರು, ಪ್ರಜಾಪ್ರಗತಿ). 
ಕ್ರೀಡೆ 
 ಪಾಂಡಂಡ ಕುಟ್ಟಪ್ಪ (ಕೊಡಗು),
 ವಿನಯ್ ಕುಮಾರ್ (ದಾವಣಗೆರೆ), 
 ಎಂ.ನಿರಂಜನ್ (ಬೆಂಗಳೂರು),
 
ಚಿತ್ರಕಲೆ-ಶಿಲ್ಪಕಲೆ 
 ಕಮಲಾಕ್ಷಿ ಎಂ.ಜೆ (ಬೆಂಗಳೂರು ಗ್ರಾಮಾಂತರ),  
 ಪಿ.ಎಸ್.ಕಡೇಮನಿ (ವಿಜಯಪುರ)  
 ಮಲ್ಲಪ್ಪ ಮಳಿಯಪ್ಪ ಬಡಿಗೇರ (ಬಾಗಲಕೋಟೆ)  
 ಮರಿಸ್ವಾಮಿ (ಬೆಂಗಳೂರು ಗ್ರಾಮಾಂತರ) 
ಯಕ್ಷಗಾನ-ಬಯಲಾಟ 
 ಮಾರ್ಗೋಳಿ ಗೋವಿಂದ ಶಿರೇಗಾರ (ಉಡುಪಿ) 
 ಮೂಡಂಬೈಲು ಗೋಪಾಲಕೃಷ್ಣ ಶಾಸ್ತ್ರಿ (ದಕ್ಷಿಣ ಕನ್ನಡ) 
 ಸಕ್ರವ್ವ ಯಲ್ಲವ್ವ ಪಾತ್ರೋಟ (ಬೆಳಗಾವಿ) 
 ತಮ್ಮಣ್ಣಾಚಾರ್ (ಮೈಸೂರು) 
ಕೃಷಿ 
 ಡಾ.ಪ್ರಕಾಶ್ ಭಟ್ (ಧಾರವಾಡ)  
 ಡಾ.ಮಲ್ಲಣ್ಣ ನಾಗರಾಳ (ಬಾಗಲಕೋಟೆ)  
 ಬನ್ನೂರು ಕೃಷ್ಣಪ್ಪ (ಮೈಸೂರು)  
 ಮುತ್ತಣ್ಣ ಪೂಜಾರ (ಹಾವೇರಿ) 
ವಿಜ್ಞಾನ 
 ಎ.ಎಸ್.ಕಿರಣ್ ಕುಮಾರ್ [ಇಸ್ರೋ] (ಚಿಕ್ಕಮಗಳೂರು) 
 ಪ್ರೊ.ಅಬ್ದುಲ್ ಅಜೀಜ್ (ಕೋಲಾರ) 
ವೈದ್ಯಕೀಯ 
 ಡಾ.ಆರ್‌.ಕೆ.ಸರೋಜ (ಚಿಕ್ಕಬಳ್ಳಾಪುರ) 
ಸಿನಿಮಾ-ಕಿರುತೆರೆ 
 ಸಾಹುಕಾರ್ ಜಾನಕಿ (ಬೆಂಗಳೂರು)  
 ಸದಾಶಿವ ಬ್ರಹ್ಮಾವರ (ಧಾರವಾಡ)  
 ಸಾಧು ಕೋಕಿಲ (ಬೆಂಗಳೂರು)  
 ಶನಿಮಹದೇವಪ್ಪ (ಮಂಡ್ಯ) 
  
ಸಂಕೀರ್ಣ 
 ಹೆಚ್‌.ಎಸ್.ಪಾಟೀಲ (ಕೊಪ್ಪಳ)  
 ಲಕ್ಷ್ಮಣ್ ತೆಲಗಾವಿ (ಚಿತ್ರದುರ್ಗ)  
 ಫಕೀರಪ್ಪ ರೆಡ್ಡಿ ಬಸಪ್ಪ ರೆಡ್ಡಿ ಗದ್ದನಕೇರಿ (ಗದಗ)  
 ಎಸ್.ತಿಪ್ಪೇಸ್ವಾಮಿ (ಮೈಸೂರು) 
ಹೊರನಾಡು 
ಶಾರದ ಜಯಣ್ಣ [ಯು.ಎಸ್.ಎ) (ರಾಮನಗರ) 
ಸಮಾಜ ಸೇವೆ 
 ಎಂ.ಎಸ್.ಹೆಳವರ್ (ಚಿಕ್ಕಮಗಳೂರು)  
 ಡಾ.ಕಾರಿನ್ ಕುಮಾರ್ (ಬೆಂಗಳೂರು)  
 ಮೀರಾ ಶ್ರೀನಿವಾಸ ಶಾನಭಾಗ (ಉತ್ತರ ಕನ್ನಡ)  
 ಡಾ.ಆರ್.ಆರ್.ಪದಕಿ (ವಿಜಯಪುರ)  
 ಅಕೈ ಪದ್ಮಶಾಲಿ (ಬೆಂಗಳೂರು) 
ನ್ಯಾಯಾಂಗ 
 ನಿವೃತ್ತ ನ್ಯಾ.ಎ.ಜೆ.ಸದಾಶಿವ (ಮಂಡ್ಯ)
ಸಂಘ ಸಂಸ್ಥೆ 
ಡಾ.ಫ.ಗು.ಹಳಕಟ್ಟಿ ಸಂಶೋಧನಾ ಸಂಸ್ಥೆ (ವಿಜಯಪುರ) 
ಸಾಹಿತ್ಯ 
 ಡಾ.ಕೆ.ಜಿ.ನಾಗರಾಜಪ್ಪ (ತುಮಕೂರು)  
 ಡಾ.ಜಿನದತ್ತ ದೇಸಾಯಿ (ಬೆಳಗಾವಿ)  
 ಆರಾಂಭ್ಯ ಪಟ್ಟಾಭಿ (ಮೈಸೂರು)  
 ಡಾ.ವೀರೇಂದ್ರ ಸಿಂಪಿ (ಬೀದರ್)  
 ಹೆಚ್.ಎಲ್.ಕೇಶವಮೂರ್ತಿ (ಮಂಡ್ಯ) ರಂಗಭೂಮಿ  
 ಹೆಚ್.ಜಿ.ಸೋಮಶೇಖರ ರಾವ್ (ಬೆಂಗಳೂರು)  
 ಬಿ.ಕರಿಯಪ್ಪ ಮಾಸ್ತರ್ (ರಾಯಚೂರು)  
 ಮುಮ್ತಾಜ್ ಬೇಗಂ (ಗದಗ)  
 ಸಂಜೀವಪ್ಪ ಗಬೂರು (ರಾಯಚೂರು)  
 ವೀಣಾ ಆದವಾನಿ (ಬಳ್ಳಾರಿ) 
ಸಂಗೀತ 
 ಶ್ರೀರಾಮುಲು (ಕೋಲಾರ) 
 ಲೋಕೇಶದಾಸ್ (ಹಾಸನ) 
 ಖಾಸೀಂಸಾಬ್ ಜಮಾದಾರ್ (ಉತ್ತರ ಕನ್ನಡ) 
 ಶೋಭಾ.ಆರ್.ಹುಯಿಲಗೋಳ (ಗದಗ) 
 ಚಿತ್ರವೇಣುಗೋಪಾಲ್ (ಬೆಂಗಳೂರು)

ಇವನ್ನೂ ನೋಡಿ
ಕರ್ನಾಟಕ ರಾಜ್ಯ ಪ್ರಶಸ್ತಿಗಳು
 ರಾಜ್ಯೋತ್ಸವ ಪ್ರಶಸ್ತಿ
 ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗಳು (೨೦೧೪)
ಕಿತ್ತೂರು ರಾಣಿ ಚನ್ನಮ್ಮ ಪ್ರಶಸ್ತಿ

ಉಲ್ಲೇಖಗಳು

ಉಲ್ಲೇಖ
http://www.thehindu.com/news/cities/bangalore/isro-chief-among-60-rajyotsava-award-winners/article7825198.ece

ಪ್ರಶಸ್ತಿಗಳು
ರಾಜ್ಯ ಪ್ರಶಸ್ತಿಗಳು
ಕರ್ನಾಟಕ
ರಾಜ್ಯೋತ್ಸವ ಪ್ರಶಸ್ತಿಗಳು
ಸಾಹಿತ್ಯ
ಸಮಾಜ
ಸಮಾಜ ಸೇವೆ
ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ಭಾರತೀಯ ಪ್ರಶಸ್ತಿಗಳು
ಗರಂ ಮಸಾಲಾ

ಗರಂ ಮಸಾಲಾ ಭಾರತ, ಪಾಕಿಸ್ತಾನ ಮತ್ತು ಇತರ ದಕ್ಷಿಣ ಏಷ್ಯಾದ ಪಾಕಪದ್ಧತಿಗಳಲ್ಲಿ ಸಾಮಾನ್ಯವಾದ ರುಬ್ಬಿದ ಸಂಬಾರ ಪದಾರ್ಥಗಳ ಒಂದು ಸಮ್ಮಿಶ್ರಣ. ಅದನ್ನು ಒಂಟಿಯಾಗಿ ಅಥವಾ ಇತರ ಮಸಾಲೆಗಳೊಂದಿಗೆ ಬಳಸಲಾಗುತ್ತದೆ. ಮೆಣಸಿನ ಕಾಳು, ಜಾಪತ್ರೆ, ದಾಲ್ಚಿನ್ನಿ, ಲವಂಗ, ಕಂದು ಮತ್ತು ಹಸಿರು ಏಲಕ್ಕಿ, ಜೀರಿಗೆ, ಜಾಯಿಕಾಯಿ ಗರಂ ಮಸಾಲಾದ ಸಾಮಾನ್ಯ ಘಟಕಾಂಶಗಳು ಅಥವಾ ಪದಾರ್ಥಗಳು. ಆದರೆ, ಇತರ ಪದಾರ್ಥಗಳನ್ನೂ ಬಳಸಬಹುದು.

ಆಹಾರ ಪದಾರ್ಥಗಳು
ಕೆ.ಆಭಯ್ ಕುಮಾರ್

ಪ್ರೊ.ಕೆ.ಅಭಯ್ ಕುಮಾರ್ ಕವಿ, ವಿಮರ್ಶಕ, ವೈಚಾರಿಕ ಚಿಂತಕ, ಸಂಶೋಧಕ, ಜಾನಪದ ವಿದ್ವಾಂಸ .

ಪರಿಚಯ
ಇವರು ತುಳುವಿನ ವಿದ್ವಾಂಸರುಗಳಲ್ಲಿ ಒಬ್ಬರು ಮಾತ್ರವಲ್ಲ ಕನ್ನಡ ವಿದ್ವಾಂಸರು, ಜಾನಪದ ವಿದ್ವಾಂಸರು . ಪುತ್ತೂರು ತಾಲೂಕಿನ ಕೌಕ್ರಾಡಿಯಲ್ಲಿ ಜನಿಸಿದರು.

ಶಿಕ್ಷಣ 
ಪ್ರಾಥಮಿಕ ಶಿಕ್ಷಣವನ್ನುಸರಕಾರಿ ಹಿರಿಯ ಪ್ರಾಥಮಿಕ ನೆಲ್ಯಾಡಿಯಲ್ಲಿ, ಹೈಸ್ಕೂಲು ಶಿಕ್ಷಣ ಸರಕಾರಿ ಪದವಿ ಪೂರ್ವ ಕಾಲೇಜು ಬೆಳ್ತಂಗಡಿ, ಪದವಿ ಪೂರ್ವ ಮತ್ತು ಪದವಿ ಶಿಕ್ಷಣವನ್ನು ಸರಕಾರಿ ಕಾಲೇಜು ಮಂಗಳೂರು, ತನ್ನ ಸ್ಥಾತಕೋತ್ತರ ಪದವಿಯನ್ನು ಕನ್ನಡ ವಿಭಾಗ ಮಂಗಳೂರು ವಿಶ್ವವಿದ್ಯಾನಿಲಯದಲ್ಲಿ ಮುಗಿಸಿದರು.

ಪಿಎಚ್‍ಡಿ ಮಾರ್ಗದರ್ಶನ 
೮ ಮಂದಿಗೆ ಪಿಎಚ್‍ಡಿ ಮಾರ್ಗದರ್ಶನ ಮಾಡಿದ್ದಾರೆ.

ಸಂಶೋಧನೆಗಳು 
 ಮೋಗೆರರು ಜನಾಂಗ : ಜಾನಪದೀಯ ಅದ್ಯಯನ
 ಕುಡುಬಿಯರು

ವಿದೇಶ ಪ್ರವಾಸ 
೨೦೦೧ರಲ್ಲಿ ಕಾಮನ್‍ ವೇಲ್ತ‍್ ಪೇಲೋಶೀಪ್,ಲಂಡನ್ ವಿಶ್ವವಿದ್ಯಾನಿಲಯ ಸ್ಕೂಲ್‍ ಅಪ್‍ ಒರಿಯಂಟಲ್‍ ಎಂಡ್‍ ಅಫ್ರಿಕನ್‍ ಸ್ಟಡೀಸ್‍.

ಪ್ರಕಟಿತ ಕೃತಿಗಳು 
 ಮೋಗೆರ ಜಾನಪಧಿಯ ಅದ್ಯಯನ
 ಕುಡುಬಿಯರು

ಪ್ರಶಸ್ತಿಗಳು 

 ದ.ಕ.ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತು ಪ್ರಶಸ್ತಿ.

ಉಲ್ಲೇಖಗಳು 

ಜಾನಪದ ಸಾಹಿತ್ಯ
ಸಂಶೋಧಕರು
ಚಾಟ್ ಮಸಾಲಾ

ಚಾಟ್ ಮಸಾಲಾ ದಕ್ಷಿಣ ಏಷ್ಯಾದ ಪಾಕಪದ್ಧತಿಯಲ್ಲಿ, ಪ್ರಮುಖವಾಗಿ ಭಾರತೀಯ, ಬಾಂಗ್ಲಾದೇಶಿ ಮತ್ತು ಪಾಕಿಸ್ತಾನಿ ಪಾಕಪದ್ಧತಿಯಲ್ಲಿ ಬಳಸಲಾಗುವ ಒಂದು ಸಂಬಾರ ಪದಾರ್ಥಗಳ ಪುಡಿ ಮಿಶ್ರಣ. ಅದು ಪ್ರಾತಿನಿಧಿಕವಾಗಿ ಆಮ್‍ಚೂರ್, ಜೀರಿಗೆ, ಧನಿಯಾ, ಒಣ ಶುಂಠಿ, ಉಪ್ಪು (ಹಲವುವೇಳೆ ಸೈಂಧವ ಲವಣ), ಮೆಣಸು, ಇಂಗು ಮತ್ತು ಖಾರದ ಪುಡಿಯನ್ನು ಹೊಂದಿರುತ್ತದೆ. ಭಾರತದಲ್ಲಿ ಚಾಟ ಮಸಾಲಾವನ್ನು ಹಣ್ಣು, ಎಗ್ ಟೋಸ್ಟ್ ಮತ್ತು ಸಾಮಾನ್ಯ ಸಲಾಡ್‍ಗಳ ಮೇಲೆ ಉದುರಿಸಲಾಗುತ್ತದೆ.

ಆಹಾರ ಪದಾರ್ಥಗಳು
ಕಾಳಿದಾಸ ಸಮ್ಮಾನ್

ಕಾಳಿದಾಸ್ ಸಮ್ಮಾನ್ಭಾರತದ ಮಧ್ಯಪ್ರದೇಶದ ಸರ್ಕಾರ ವಾರ್ಷಿಕವಾಗಿ ನೀಡುವ ಪ್ರತಿಷ್ಠಿತ ಕಲೆಗಳ ಪ್ರಶಸ್ತಿ. ಪ್ರಶಸ್ತಿಗೆ ಕಾಳಿದಾಸ, ಪ್ರಾಚೀನ ಭಾರತದ ಹೆಸರಾಂತ ಶಾಸ್ತ್ರೀಯ ಸಂಸ್ಕೃತ ಬರಹಗಾರನ ಹೆಸರಿಡಲಾಗಿದೆ. ಕಾಳಿದಾಸ ಸಮ್ಮಾನ್ ಮೊದಲ ಪ್ರಶಸ್ತಿಯನ್ನು 1980 ರಲ್ಲಿ ನೀಡಲಾಯಿತು ಆರಂಭದಲ್ಲಿ ಶಾಸ್ತ್ರೀಯ ಸಂಗೀತ, ಶಾಸ್ತ್ರೀಯ ನೃತ್ಯ, ರಂಗಕಲೆ ಮತ್ತು ಪ್ಲಾಸ್ಟಿಕ್ ಆರ್ಟ್ಸ್ ಕ್ಷೇತ್ರಗಳಲ್ಲಿ ಪರ್ಯಾಯ ವರ್ಷಗಳಲ್ಲಿ ಪ್ರಧಾನ ಮಾಡಲಾಯಿತು. 1986-87 ರ ನಂತರದಲ್ಲಿ, ಈ ಪ್ರಶಸ್ತಿಯನ್ನು ಪ್ರತಿ ವರ್ಷ ಎಲ್ಲಾ ನಾಲ್ಕು ಕ್ಷೇತ್ರಗಳಲ್ಲಿ ನೀಡಲಾಗುತ್ತಿದೆ.

ಪ್ರಶಸ್ತಿ ಮತ್ತು ಆಯ್ಕೆ
ಪ್ರಸ್ತುತ, ಪ್ರಶಸ್ತಿಯು 2,00,000  ರೂಪಾಯಿ ನಗದು ಒಳಗೊಂಡಿದೆ. ವಿಜೇತರನ್ನು ಶ್ರೇಷ್ಠ ಕಲಾವಿದರು, ಕಲಾ ವಿಮರ್ಶಕರು ಮತ್ತು ಸಂಗೀತ ನಾಟಕ ಅಕಾಡೆಮಿಯ (ಸಂಗೀತ, ನೃತ್ಯ ಹಾಗೂ ನಾಟಕಕ್ಕೆ ಭಾರತದ ರಾಷ್ಟ್ರೀಯ ಅಕಾಡೆಮಿ) ಅಧಿಕಾರಿಗಳು ಒಳಗೊಂಡಿರುವ ಮಧ್ಯಪ್ರದೇಶ ಸರ್ಕಾರವು ನೇಮಕ ಮಾಡಿದ ಐದು ಸದಸ್ಯರ ಸಮಿತಿಯು ಆಯ್ಕೆ ಮಾಡುತ್ತದೆ.

ಪ್ರಶಸ್ತಿ ವಿಜೇತರು
ಪ್ರಶಸ್ತಿ ವಿಜೇತರ ಪಟ್ಟಿಯು ಈ ಕೆಳಗಿನಂತಿದೆ.

ಉಲ್ಲೇಖಗಳು

ಪ್ರಶಸ್ತಿಗಳು
ಟಾರ್ನೆಡೋಗಳು

ವಾಯುಗೋಳದಲ್ಲಿ ಆಗುವ ಒತ್ತಡ ವ್ಯತ್ಯಾಸದಿಂದ ವಾಯುಚಲನೆವಿಭಿನ್ನ ರೂಪ ತಳೆಯುತ್ತದೆ. ಅತೀ ವೇಗವಾಗಿ ಸುರುಳಿ ರೂಪದಲ್ಲಿ ಸುತ್ತುವ ವಾಯುವೇ ಚಂಡಮಾರುತ ಅಥವಾ ಟಾರ್ನೆಡೋ. ಸಾಮಾನ್ಯವಾಗಿ ಮೋಡ ಆಲಿಕೆಯ ರೂಪದಲ್ಲಿ ಕೆಳಗಿಳಿದು ನೆಲದ ಸಂಪರ್ಕಕ್ಕೆ ಬಂದಾಗ ವಾಯುಗೋಳದಲ್ಲಿ ಕ್ಷೋಭೆ ಉಂಟಾಗಿ ಈ ಸುಳಿಗಾಳಿ ಏರ್ಪಡುತ್ತದೆ. ಇದು ನೀರಿಗೆ ಅಪ್ಪಳಿಸಿದಾಗ ನೀರಿನಲ್ಲಿ ಸುಳಿ ಉಂಟಾಗುತ್ತದೆ. ನೆಲದ ಮೇಲಿನದಕ್ಕಿಂತ ನೀರಿನ ಮೇಲೆ ಅದರ ಪರಿಣಾಮ ತೀವ್ರವಾಗಿರುತ್ತದೆ. ಟಾರ್ನೆಡೋ ಭೂಮಿಯ ಮೇಲೆ ವರ್ತುಲಾಕಾರವಾಗಿ ತಿರುಗುವಾಗ ಆಲಿಕೆಯ ಆಕಾರ ತಳೆಯುತ್ತದೆ. ಕಸಕಡ್ಡಿಗಳು ಅದರಲ್ಲಿ ಸೇರಿಕೊಳ್ಳುತ್ತದೆ. ಮೊದಲು ಸಾಂದ್ರಿತ ಆಲಿಕೆಯಂತೆ ಕಂಡು ಅದು ಕ್ರಮೇಣ ಬಿರುಸಾಗುತ್ತ ಭೂಮಿಯ ಒಂದು ಕಡೆಯಿಂದ ಮತ್ತೊಂದು ಕಡೆಗೆ ಚಲಿಸುತ್ತದೆ. ಕೆಲವೊಮ್ಮೆ ಆಕಾಶದಿಂದ ಹಗ್ಗ ಇಳಿ ಬಿಟ್ಟಂತೆ ಅದು ಕಿರಿದಾಗುತ್ತಾ ಸಾಗುತ್ತದೆ. ಟಾರ್ನೆಡೋದ ಕೇಂದ್ರಭಾಗದಲ್ಲಿ ಭಾಗಶಃ ಶೂನ್ಯಸ್ಥಿತಿ ಉಂಟಾಗುವುದರಿಂದ ಇದರಲ್ಲಿ ಸಿಕ್ಕಿಹಾಕಿಕೊಳ್ಳುವ ವ್ಯಕ್ತಿಗೆ ಕಿವಿ ಮತ್ತು ಎದೆ ಸ್ಪೋಟಿಸಿದ ಅನುಭವವಾಗುತ್ತದೆ. ಭೂಮಟ್ಟದ ಚಂಡಮಾರುತದ ಗಾಳಿಯ ವೇಗವು ಒಮ್ಮೊಮ್ಮೆ ಸೆಕೆಂಡಿಗೆ ೧೨೦-೧೩೫ ಮೀಟರ್ ಆಗಿರಬಹುದು. ಎಂದರೆ ಗಂಟೆಗೆ ೪೩೦ ರಿಂದ ೪೮೦ ಕಿ.ಮೀ. ಬಲವಾದ ಕಟ್ಟಡಗಳ ಬುಡ ಅಲುಗಾಡುವಷ್ಟು. ಆದರೆ ಬಹುತೇಕ ಬಿರುಗಾಳಿಗಳು ದುರ್ಬಲವಾಗಿರುತ್ತದೆ. ಅವುಗಳ ವೇಗದ ತೀವ್ರತೆಯನ್ನು ಅವು ಮಾಡಿದ ಹಾನಿಯನ್ನು ಆಧರಿಸಿ ನಿರ್ಧರಿಸಲಾಗುತ್ತದೆ. ಬಿರಿಸು ಗಾಳಿಯಿಂದ ಉಂಟಾಗುವ ಹಾನಿಯ ವ್ಯಾಪ್ತಿ ೩ ಕಿ.ಮೀನಿಂದ ೩೦೦ ಕಿ.ಮೀ ವರೆಗೆ ಇರುವುದುಂಟು. ಅನೇಕ ಚಂಡಮಾರುತಗಳು ೧೦೦ ಮೀ ಅಗಲ ಮತ್ತು ೧೫ ಕಿ.ಮೀ ಉದ್ದದ ವ್ಯಾಪ್ತಿಯುಳ್ಳ ಪಥದಲ್ಲಿ ಚಲಿಸಿ ಹಾನಿಯುಂಟುಮಾಡುತ್ತದೆ. ೧೯೭೪ರ ಏಪ್ರಿಲ್ ೩-೪ ರಂದು ಅಮೇರಿಕದಲ್ಲಿ ಟಾರ್ನೆಡೋ ಬಡಿದು ಅಪಾರ ಹಾನಿಯುಂಟು ಮಾಡಿತು.

ಪರಿಸರ ವಿಜ್ಞಾನ
ಪಾಡ್ರಿಕ್ ಕಾಲಂ

{{Infobox Writer
| name          =ಪಾಡ್ರಿಕ್ ಕಾಲಂ
| image         = PadraicColum.jpeg
| alt           = 
| caption       = Photographed by Carl Van Vechten, 1959.
| birth_name    = Patrick Collumb
| birth_date    = 
| birth_place   = Columbkille, County Longford, Ireland
| death_date    = 
| death_place   = Enfield, Connecticut, United States
| nationality   = Irish
| ethnicity     = Irish
| alma_mater    = University College Dublin
| education     = 
| spouse        = 
| partner       = 
| children      = 
| relations     = 
| period        = 1902–58
| genre         = 
| ploys         = 
| debut_works   = 
| notable_works = The Saxon Shillin, The King of Ireland's Son
| magnum_opus   = 
| collaborator  = 
| influences    = 
| influenced    = 
| awards        = 
}}ಪಾಡ್ರಿಕ್ ಕಾಲಂ''' (8 ಡಿಸೆಂಬರ್ 1881 – 11 ಜನವರಿ 1972) ಐರಿಷ್ ಕವಿ ಮತ್ತು ನಾಟಕಕಾರ.ಐರಿಷ್ ಸಾಹಿತ್ಯ ಪುನರುಜ್ಜೀವನದಲ್ಲಿ ಇವನದು ದೊಡ್ಡ ಹೆಸರು. 
ಆರಂಭಿಕ ಜೀವನ
ಹುಟ್ಟಿದ್ದು ಐರ್ಲೆಂಡಿನ ಲಾಂಗ್‍ಫೋರ್ಡ್‍ನಲ್ಲಿ.ಇವನ ಹೆತ್ತವರ ಎಂಟು ಜನ ಮಕ್ಕಳಲ್ಲಿ ಇವನು ಹಿರಿಯವ . ಸ್ಥಳೀಯ ಶಾಲೆಗಳಲ್ಲಿ ವಿದ್ಯಾಭ್ಯಾಸ ಮುಗಿಸಿ ಡಬ್ಲಿನ್‍ಗೆ ಹೋಗಿ ರೈಲ್ವೆ ಕಚೇರಿಯೊಂದರಲ್ಲಿ ಗುಮಾಸ್ತನಾದ.
ಸಾಹಿತ್ಯ ಸೇವೆ 
ಯೇಟ್ಸ್, ಜಾರ್ಜ್ ವಿಲಿಯಂ ರಸೆಲ್, ಸಿಂಜ್ ಮತ್ತು ಲೇಡಿ ಗ್ರೆಗರಿ ಇವರನ್ನೊಳಗೊಂಡ ಐರಿಷ್ ಸಾಹಿತ್ಯ ಪುನರುಜ್ಜೀವನ ಲೇಖಕರ ಗುಂಪಿಗೆ ಸೇರಿದ. ಇವನು ಡಬ್ಲಿನಿನಲ್ಲಿ ಸ್ಥಾಪಿಸಿದ ಅಟ್ಟೆ ಥಿಯೋಡರ್ ಎನ್ನುವ ರಂಗಮಂದಿರವು ಐರ್ಲೆಂಡಿನ ನವೋದಯದಲ್ಲಿ ದೊಡ್ಡ ಪಾತ್ರವನ್ನು ವಹಿಸಿತು. ದಿ ಲ್ಯಾಂಡ್ (1905) ಎಂಬ ನಾಟಕ ಐರಿಷ್ ರಂಗಭೂಮಿಯ ಮೇಲೆ ಬಂದು ಗೌರವ ತಂದಿತು. ದಿ ಫಿಡ್ಲರ್ಸ್ ಹೌಸ್ (1907), ಥಾಮಸ್ ಮಸ್ಕೆರಿ (1910), ದಿ ಡೆಸರ್ಟ್ (1912), ಬಲೂನ್ (1929) ಇವು ಈತನ ಇತರ ನಾಟಕಗಳು. ಜೇಮ್ಸ್ ಸ್ಟೀಫನ್ಸ್ ಮತ್ತು ಥಾಮಸ್ ಮೆಕ್‍ಡೊನಾ ಇವರ ಜೊತೆಗೂಡಿ ಐರಿಷ್ ರಿವ್ಯೂ ಪತ್ರಿಕೆ ಸ್ಥಾಪಿಸಿ ಕೆಲಕಾಲ ಅದರ ಸಂಪಾದಕನಾಗಿಯೂ ಕೆಲಸ ಮಾಡಿದ.
ಅಮೆರಿಕದಲ್ಲಿ
1914ರಲ್ಲಿ ಅಮೆರಿಕಕ್ಕೆ ತೆರಳಿ ಕನೆಕ್ಟಿಕಟ್‍ನಲ್ಲಿ ನೆಲಸಿದ. 1923ರಲ್ಲಿ ಹವಾಯಿ ಸರ್ಕಾರದ ಆದೇಶದಿಂದ ಅಲ್ಲಿಗೆ ಹೋಗಿ ಆ ಜನರ ಜಾನಪದವನ್ನು ಅಭ್ಯಸಿಸಿ ಎರಡು ಹೊತ್ತಗೆಗಳನ್ನು ಹೊರತಂದ. 1939 ರಿಂದ ನ್ಯೂಯಾರ್ಕಿನಲ್ಲಿ ನೆಲೆಸಿದ. ವೈಲ್ಡ್ ಅರ್ತ್ (1907), ಡ್ರಮ್ಯಾಟಿಕ್ ಲೆಜೆಂಡ್ಸ್ (1922), ದಿ ಸ್ಟೋರಿ ಆಫ್ ಲೋರಿ ಮೇನ್ (1937) ಈತನ ಮುಖ್ಯ ಕಾವ್ಯಕೃತಿಗಳು. ಕ್ಯಾಸಲ್ ಕಾನ್‍ಕರ್ ಎಂಬ ಒಂದು ಕಾದಂಬರಿಯನ್ನಲ್ಲದೆ ಮಕ್ಕಳಿಗಾಗಿ ಅನೇಕ ಗ್ರಂಥಗಳನ್ನು ಈತ ರಚಿಸಿದ್ದಾನೆ. 1952ರಲ್ಲಿ ಅಮೆರಿಕನ್ ಅಕೆಡಮಿ ಆಫ್ ಪೊಯಟ್ಸ್ ಗೌರವವನ್ನೂ 1953ರಲ್ಲಿ ಗ್ರೆಗರಿ ಪದಕವಾದ ಐರಿಷ್ ಅಕಾಡೆಮಿ ಆಫ್ ಲೆಟರ್ಸ್‍ನ'' ಗ್ರೆಗರಿ ಪದಕವನ್ನೂ ಈತ ಗಳಿಸಿದ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 Works by Padraic Colum at The Online Books Page
Cregan Library page on Colum 
Finding Aid for the Padriac Colum Letters at The University of North Carolina at Greensboro
"Padraic Colum Papers", Special Collections, University of Delaware Library
"Padraic and Mary Colum Collection" , Binghamton University Libraries
Padraic Colum Reading His Irish Tales and Poems Album Details at Smithsonian Folkways

 Padraic Colum at Library of Congress Authorities – with 138 catalogue records
Hervey Allen Papers, 1831–1965, SC.1952.01, Special Collections Department, University of Pittsburgh
Padraic and Mary Colum Papers, University of Pennsylvania Libraries.

ಬರಹಗಾರ
ಕವಿಗಳು
ನಾಟಕಕಾರರು
ಜಾನ್ ಕಾಲಿನ್ಸ್

ಜಾನ್ ಕಾಲಿನ್ಸ್ (1742 – 2 ಮೇ 1808) ಇಂಗ್ಲಿಷ್ ನಟ ಹಾಗೂ ಕವಿ.

ಆರಂಭಿಕ ಜೀವನ
ಇಂಗ್ಲೆಂಡಿನ ಪಶ್ಚಿಮ ತೀರದ ಬಾತ್ ಎಂಬ ಸಣ್ಣ ಊರಲ್ಲಿ ಹುಟ್ಟಿದ. ದರ್ಜಿಯ ಮಗನಾದ ಈತ ಕೆಲಕಾಲ ಹೆಂಗಸರ ಉಡುಪುಗಳನ್ನು ತಯಾರಿಸುತ್ತಿದ್ದ. ಅಭಿನಯದಲ್ಲಿ ಪ್ರತಿಭೆಯಿದ್ದುದರಿಂದ ಹಾಸ್ಯ ಪಾತ್ರಗಳನ್ನು ವಹಿಸಿ ರಂಗದ ಮೇಲೆ ಮೆಚ್ಚುಗೆ ಗಳಿಸಿದ್ದೂ ಉಂಟು.

ಸಾಹಿತ್ಯ ರಚನೆ 
1804ರಲ್ಲಿ ಪದ್ಯಸಂಗ್ರಹವೂಂದನ್ನು ಪ್ರಕಟಿಸಿದ. ಪಾಲ್‍ಗ್ರೇವ್‍ನ ಗೋಲ್ಡನ್ ಟ್ರೆಷರಿ ಎಂಬ ಪದ್ಯಸಂಕಲನದಲ್ಲಿ ಈತನ ಪದ್ಯವೊಂದಿದೆ. ಲಂಡನ್, ಡಬ್ಬಿನ್ ಮುಂತಾದ ಸ್ಥಳಗಳಲ್ಲಿ ಅಭಿನಯಿಸುತ್ತಿದ್ದ ದುಃಖಾಂತ, ಸುಖಾಂತ ನಾಟಕಗಳಿಲ್ಲಿ ಮುದುಕರ ಪಾತ್ರದಿಂದ ಹಿಡಿದು ಹಳ್ಳಿಯ ಹುಡುಗರ ಪಾತ್ರಗಳವರೆಗೆ ವಿವಿಧ ಪಾತ್ರಗಳನ್ನು ಈತ ನಿರ್ವಹಿಸುತ್ತಿದ್ದ. ತಾನೇ ರಚಿಸಿದ ಭಾವಗೀತೆಗಳನ್ನು ಅಭಿನಯಪೂರ್ಣವಾಗಿ, ಇಂಪಾಗಿ ಹಾಡುತ್ತಿದ್ದುದೇ ಈತನ ವೈಶಿಷ್ಟ್ಯ. ಕಥೆ, ಸಂಗೀತ, ಅಭಿನಯಗಳ ಕಲಸುಮೇಲೋಗರದಂತಿದ್ದ ಒಂದೇ ರೀತಿಯ ಮನೋರಂಜನೆ ಕಾರ್ಯಕ್ರಮವನ್ನು ನಾನಾ ಊರುಗಳಲ್ಲಿ ಬೇರೆ ಬೇರೆ ಹೆಸರಿನಿಂದ ಈತ ನೀಡುತ್ತಿದ್ದನಂತೆ.

ಬಾಹ್ಯ ಸಂಪರ್ಕಗಳು
John Collins. Bartleby.com. Accessed August 27, 2012.

ಕವಿಗಳು
ಮೈಕಲ್ ಕಾಲಿನ್ಸ್

ಮೈಕಲ್ ಕಾಲಿನ್ಸ್(16 ಅಕ್ಟೋಬರ್ 1890 - 22 ಆಗಸ್ಟ್ 1922) ಐರ್ಲೆಂಡಿನ ರಾಜಕೀಯ ಧುರೀಣ.

ಆರಂಭಿಕ ಜೀವನ 
ಕೌಂಟಿ ಕಾರ್ಕ್‍ನ ಕ್ಲೊನಾಕಿಲ್ಟಿಯದ ಹತ್ತಿರದ ಕಾರ್ಕ್ ಎಂಬಲ್ಲಿ ರೈತ ಮನೆತನವೊಂದರಲ್ಲಿ ಹುಟ್ಟಿದz. 1906ರಿಂದ 1916ರ ವರೆಗೆ ಲಂಡನ್ನಿನಲ್ಲಿ ಅಂಚೆಯ ಗುಮಾಸ್ತನಾಗಿಯೂ.  ಕೆಲಕಾಲ ಸಲಹೆ ವಕೀಲನ ಕಛೇರಿಯಲ್ಲೂ ಕೆಲಸ ಮಾಡಿದ.

ಸ್ವಾತಂತ್ರ್ಯ ಹೋರಾಟ
ಐರಿಷ್ ಸ್ವಾತಂತ್ರ್ಯ ಸ್ವಯಂಸೇವಕ ಪಡೆಯಲ್ಲಿ ಸೇರಿ ಕ್ರಾಂತಿಕಾರಿ ಚಟುವಟಿಕೆಗಳಲ್ಲಿ ಭಾಗವಹಿಸಿದ. ಆಗ ಬ್ರಿಟಿಷರು ಈತನನ್ನು ಬಂಧಿಸಿ ಸೆರೆಯಲ್ಲಿಟ್ಟು 1917ರಲ್ಲಿ ಬಿಡುಗಡೆ ಮಾಡಿದರು. 1918ರಲ್ಲಿ ವೆಸ್ಟ್ ಕಾರ್ಕ್ ಲೋಕಸಭಾ ಸದಸ್ಯನಾಗಿ ಚುನಾಯಿತನಾದ. ಅನಂತರ ಸ್ವಾತಂತ್ರ್ಯ ಚಳವಳಿಯ ನೇತಾರರಲ್ಲಿ ಒಬ್ಬನಾದ. ಪ್ರಮುಖ ವ್ಯಕಿಗಳೆಲ್ಲ ಜೈಲು ಸೇರಿದ್ದಾಗ ಕಾಲಿನ್ಸ್ ಸಮರ್ಥ ಗೂಢಚಾರರೆನಿಸಿದ್ದ ಐರಿಷ್ ಸ್ವಾತಂತ್ರ್ಯ ಪಡೆಯವರ ನಾಯಕನಾಗಿ ದೇಶದ ಅರ್ಥ ಮತ್ತು ಗೃಹಖಾತೆಗಳನ್ನು ತನ್ನ ವಶಕ್ಕೆ ತೆಗೆದುಕೊಂಡ. ನಿರ್ದಿಷ್ಟವಾದ ಸುದ್ದಿಗಳು ಪಡೆದು ಸಮಯೋಚಿತವಾಗಿ ನಡೆಯುತಿದ್ದುದೇ ಕಾಲಿನ್ಸನ ಕ್ರಾಂತಿಕಾರಕ ಜಯಕ್ಕೆ ಕಾರಣವಾಯಿತು. ಂಕನ್ ಜೈಲಿನಲ್ಲಿದ್ದ ಸ್ವಾತಂತ್ರ್ಯ ಸಂಗ್ರಾಮದ ನಾಯಕ ಎಮನ್ ಡಿ ವಲೆರನ ಬಿಡುಗಡೆಗೆ ಈತ ಕಾರಣನಾದ. ಈ ವರ್ತನೆ ಬ್ರಿಟಿಷ್ ಸರ್ಕಾರದ ಕಣ್ಣನ್ನು ಕೆಂಪಾಗಿಸಿತು. ಕಾಲಿನ್ಸನನ್ನು ಹಿಡಿದು ಕೊಟ್ಟವರಿಗೆ 10,000 ಪೌಂಡುಗಳ ಬಹುಮಾನ ನೀಡುವುದಾಗಿ ಬ್ರಿಟಿಷ್ ಸರ್ಕಾರ ಘೋಷಿಸಿತು. ಆದರೂ ಈತ ಡಬ್ಲಿನ್‍ನ ಬೀದಿಗಳಲ್ಲಿ ಸೈಕಲ್ ಮೇಲೆ ಧೈರ್ಯವಾಗಿ ತಿರುಗುತ್ತಿದ್ದ.
ಕೆಲವು ಕಾರಣಗಳಿಂದಾಗಿ ಎಮನ್ ಡಿ ವಲೆರ ಬ್ರಿಟಿಷರಿಂದ ಐರ್ಲೆಂಡಿನ ಸ್ವಾತಂತ್ರ್ಯಗಳಿಸಲು ಅಸಮರ್ಥನಾದ. ಆಗ ಕಾಲಿನ್ಸ್ ಬ್ರಿಟಿಷರೊಂದಿಗೆ ಸಂಧಾನ ನಡೆಸಿದ ಕಾರಣವಾಗಿ ಕೆಲವೂಂದು ಒಪ್ಪಂದಗಳ ಮೇಲೆ ದಕ್ಷಿಣ ಐರ್ಲೆಂಡ್ ಸ್ವಾತಂತ್ರ್ಯ ಪಡೆಯಿತು ಈ ಒಪ್ಪಂದಕ್ಕೆ ವಲೆರನ ವಿರೋಧವಿತ್ತು. ಕಾಲಿನ್ಸ್ ತಾತ್ಕಾಲಿಕ ಸರ್ಕಾರದ ಅಧ್ಯಕ್ಷನಾದ. ಐರ್ಲೆಂಡಿನ ಉಗ್ರಗಾಮಿಗಳು ಕಾಲಿನ್ಸ್ ಈ ಮುತ್ಸದ್ಸಿತನವನ್ನು ಒಪ್ಪದೆ ದೇಶಾದ್ಯಂತ ಒಳಯುದ್ಧ ಆರಂಭಿಸಿದರು. 1922ರ ಆಗಸ್ಟ್ ತಿಂಗಳಲ್ಲಿ ಪ್ರಯಾಣ ಮಾಡುತಿದ್ದ ಕಾಲಿನ್ಸ್‍ನನ್ನು ಉಗ್ರಪಕ್ಷದ ಶತ್ರುವರ್ಗದವರು ಸ್ಕಿಬೆರೀನೆ ಮತ್ತು ಕಾರ್ಕ್ ನಗರಗಳ ಮಧ್ಯೆ ಹೊಂಚುಹಾಕಿ ಕಾದಿದ್ದು ಗುಂಡಿಕ್ಕಿ ಕೊಂದರು

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 Michael Collins 22 Society webpage
 A Man Against an Empire
 Collins family in the 1901 Irish census, Michael aged 10
 Michael Collins Centre , Klonakilty
 Irish Genealogy Site

ಯುರೋಪ್‌ನ ಇತಿಹಾಸ
ಯುನೈಟೆಡ್ ಕಿಂಗ್‍ಡಮ್
ರಾಜಕಾರಣಿಗಳು
ಈಥೈಲ್ ಆಲ್ಕೋಹಾಲ್



ಈಥೈಲ್ ಆಲ್ಕೋಹಾಲ್
ಈಥೈಲ್ ಆಲ್ಕೋಹಾಲನ್ನು  ಆಲ್ಕೊಹಾಲ್ಯುಕ್ತ ಪಾನೀಯಗಳಲ್ಲಿ ನಾವು ಕಾಣಬಹುದು, ಸಕ್ಕರೆಯ ಹುದುಗುವಿಕೆಯಿಂದ ಇದರ ನಿರ್ಮಾಣವಾಗುತ್ತದೆ.ಇದು ಬಣ್ಣರಹಿತ ಹಾಗು ಆವಿಯಾಗುವ ದ್ರವ.ಇದರ ಕಡಿಮೆ ಕರಗುವ ಬಿಂದುವಿನ ಶಕ್ತಿಯ ಕಾರಣ ಇದನ್ನು ಪಾದರಸ ಥರ್ಮಾಮೀಟರಲ್ಲಿ ಬಳಸುತ್ತಾರೆ.
ರಚನಾ ಸೂತ್ರ ಹೀಗಿದೆ ಎರಡು ಕಾರ್ಬನ್ ಪರಮಾಣು ಏಕೈಕ ಬಾಂಡ್ ಗೆ ಲಗತ್ತಿಸಲಾಗಿದ ಹಾಗು OH ಇದರ ಕ್ರಿಯಾತ್ಮಕ ಗುಂಪು.ಇದನ್ನು ಮೊದಲನೆಯದಾಗಿ ಜಸ್ಟಸ್ ಲೈಬಿಗ್ ೧೮೩೪ರಲ್ಲಿ ಈಥೈಲ್ ಎಂಬ ಹೆಸರಿಟ್ಟರು.

ಉಪಯೋಗಗಳು
 ಇದನ್ನು ನಂಜುನಿರೋಧಕ ಔಷಧಿ,ಕೈ ಸ್ವಚ್ಛಗೊಳಿಸುವ ಪದಾರ್ಥಗಳಲ್ಲಿ ಮಿಶ್ರಿಸುತ್ತಾರೆ.
ಇದು ಮೆಥನಾಲ್ ವಿಷಪ್ರಾಶನಕ್ಕೆ  ಪ್ರತ್ಯೌಷಧ.
ಇದು ಔಷಧೀಯ ದ್ರಾವಕ.
ಎಂಜಿನ್ ಇಂಧನಳಲ್ಲಿ ಮತ್ತು ರಾಕೆಟ್ ಇಂಧನಗಳಲ್ಲಿ ಬಳಸುತ್ತಾರೆ.
ಇಂಧನ ಕೋಶಗಳಲ್ಲಿ ಬಳಸುತ್ತಾರೆ.

ಪ್ರತಿಕೂಲ ಪರಿಣಾಮಗಳು
ಸಮತೋಲನ ನಷ್ಟ:ವ್ಯಕ್ತಿಯು ಮದ್ಯಪಾನವನ್ನು ಸೇವಿಸಿದಾಗ ಅದು ಮೆದುಳಿನಲ್ಲಿ ಸಂಕೇತಗಳನ್ನು ಕಳಿಸುವ ಸಾಮರ್ಥ್ಯವನ್ನು ಕಡಿಮೆಮಾಡುತ್ತದೆ ಇದರಿಂದಾಗಿ ದೇಹದ ನಿಯಂತ್ರಣ ಶಕ್ತಿ , ಯೋಚನ ಶಕ್ತಿ ಕಡಿಮೆಯಾಗುತ್ತದೆ.
ಜಠರಗರುಳಿನ ಕಾಯಿಲೆಗಳು:ಆಲ್ಕೊಹಾಲ್ ಗ್ಯಾಸ್ಟ್ರಿಕ್ ರಸ ಉತ್ಪಾದನೆಯನ್ನು ಪ್ರಚೋದಿಸುತ್ತದೆ,ಮದ್ಯಪಾನವನ್ನು ಬರೀ ಹೊಟ್ಟೆಯಲ್ಲಿ ಸೇವಿಸಬಾರದು, ಸೇವಿಸಿದರೆ ಆಂತರಿಕ ರಕ್ತಸ್ರಾವ ಉಂಟಾಗುತ್ತದೆ.
ಅಲ್ಪಾವಧಿಯ ವಿಷಕಾರಿ ಅಲರ್ಜಿ ತರಹದ ಪ್ರತಿಕ್ರಿಯೆಗಳು:ಎಥನಾಲ್- ಹೊಂದಿರುವ ಪಾನೀಯಗಳ ಚರ್ಮದ ಉಗುಳುವಿಕೆ ಕಾರಣವಾಗಬಹುದು.
ಕ್ಯಾನ್ಸರ್:ಕ್ಯಾನ್ಸರ್ಕಾರಕ ಗುಣವಿದೆ.
ಮದ್ಯಪಾನವನ್ನು ಅತಿಯಾಗಿ ಸೇವಿಸುವುದರಿಂದ ಮೆದುಳಿನ ಮತ್ತು ಇತರ ಅಂಗಗಳ ಶಾಶ್ವತ ಹಾನಿಯನ್ನು ಮಾಡುತ್ತದೆ ಇದರ ದುರಾಸಕ್ತಿ ಒಳ್ಳೆಯದಲ್ಲ.ಆದರೆ ಕುಡಿತ ತ್ಯಜಿಸಿದರೆ ಅದರಲ್ಲಿ ಆಗುವ ಆತಂಕಗಳು ಸ್ವನಿಯಂತ್ರಿತ ಅಪಸಾಮಾನ್ಯ , ರೋಗಗ್ರಸ್ತವಾಗುವಿಕೆಗಳು, ಮತ್ತು ಭ್ರಮೆಗಳು ಕಾರಣವಾಗಬಹುದು.

ಭೌತಿಕ ಗುಣಗಳು
ಇದು ಬಣ್ಣರಹಿತವಾದ ದ್ರವ್ಯ ,ಇದು ಹೊಗೆರಹಿತ,ಸಾಮಾನ್ಯ ಬೆಳಕಿನಲ್ಲಿ ಯಾವಾಗಲೂ ಗೋಚರಿಸುವುದಿಲ್ಲ.ಎಥನಾಲ್ ನೀರಿಗಿಂತ ಸ್ವಲ್ಪ ಹೆಚ್ಚಾಗಿ ವಕ್ರೀಕಾರಕ.
ಎಥನಾಲ್ ಒಂದು ಬಹುಮುಖ ದ್ರಾವಕ,ನೀರು ಮತ್ತು ಅನೇಕ ಜೈವಿಕ ದ್ರಾವಕಗಳು ಜೊತೆ ಮಿಶ್ರಣವಾಗುತ್ತದೆ.ಸುಮಾರು ೨೬ ° C ಗೆ ಬಿಸಿ ಬೆಂಕಿ ಹಿಡಿಯುತ್ತದೆ.
ಎಥನಾಲಿನ ಹೈಡ್ರಾಕ್ಸಿಲ್ ಗುಂಪು ಜಲಜನಕ ಬಾಂಡ್ ನಲ್ಲಿ ಭಾಗವಹಿಸಲು ಸಾಧ್ಯವಾಗುತ್ತದೆ.
ಎಥನಾಲಿನ್ನು ಸ್ವಲ್ಪವಾದರು ನೀರಿನಲ್ಲಿ ಮಿಶ್ರಿತವಾದರೆ ನೀರಿನ ಮೇಲ್ಮೈ ಒತ್ತಡವನ್ನು ಕಡಿಮೆ ಮಾಡುತ್ತದೆ.
 ಇದು ೧೧೭.೩°Cರಲ್ಲಿ ಕರಗುತ್ತದೆ,  ೭೮.೫°Cರಲ್ಲಿ ಕುದಿಯುತ್ತದೆ.
http://www.infoplease.com/encyclopedia/science/ethanol-properties.html
ರಸಾಯನಶಾಸ್ತ್ರ
ಪಾನೀಯಗಳು

ಉಲ್ಲೇಖಗಳು

<refferences\>
ಭಾರತೀಯ ಸಿಂಹ

ಸಿಂಹಗಳಲ್ಲಿ ಆಫ್ರಿಕಾದ ಸಿಂಹ ಮತ್ತು ಭಾರತೀಯ ಸಿಂಹ ಎಂಬ ಎರಡು ಮುಖ್ಯ ಪ್ರಭೇದಗಳಿವೆ. ಭಾರತೀಯ ಸಿಂಹ ವಾಸವಾಗಿರುವುದು ಗುಜರಾತ್‍ನ ಗಿರ್ ಅರಣ್ಯದಲ್ಲಿ.
ಬಾರತದಲ್ಲಿರುವ ಐದು ದೊಡ್ಡ ಬೆಕ್ಕಿನ ಜಾತಿಯ ಪ್ರಾಣಿಗಳಲ್ಲಿ ಒಂದು ಭಾರತೀಯ ಸಿಂಹ. ಉಳಿದವುಗಳು ಬಂಗಾಳದ ಹುಲಿ, ಭಾರತೀಯ ಚಿರತೆ, ಹಿಮ ಚಿರತೆ ಮತ್ತು ಮಂಜು ಚಿರತೆ.

ಲಕ್ಷಣಗಳು

ಭಾರತೀಯ ಸಿಂಹ ಗಾತ್ರದಲ್ಲಿ ಆಫ್ರಿಕಾದ ಸಿಂಹಕ್ಕಿಂತ ತುಸು ಚಿಕ್ಕದು. ಪೂರ್ಣ ಬೆಳೆದ ಭಾರತೀಯ ಸಿಂಹ ಸುಮಾರು ೧೬೦ ರಿಂದ ೧೯೦ ಕಿಲೋ ತೂಗುತ್ತದೆ. ಇದು ಸುಮಾರು ೩.೫ ಅಡಿ ಎತ್ತರ ಮತ್ತು ೯ ಅಡಿ ಉದ್ದಕ್ಕೆ ಬೆಳೆಯುತ್ತದೆ. ಹೆಣ್ಣು ಸಿಂಹ ೧೧೦ರಿಂದ ೧೨೦ ಕಿಲೋ ಭಾರವಾಗಿರುತ್ತದೆ.

ವಾಸ
ಭಾರತೀಯ ಸಿಂಹ ಕುಟುಂಬ ಜೀವಿ. ಒಂದು ಕುಟುಂಬದಲ್ಲಿ ಒಂದು ಗಂಡು, ಒಂದು ಅಥವಾ ಎರಡು ಹೆಣ್ಣು ಮತ್ತು ಮರಿಗಳು ಇರುತ್ತವೆ.

ಭೌಗೋಳಿಕ ಹರಡುವಿಕೆ
ಹಿಂದಿನ ಕಾಲದಲ್ಲಿ ಭಾರತೀಯ ಸಿಂಹ ಭಾರತೀಯ ಭೂಖಂಡದಲ್ಲಿ ಮಾತ್ರವಲ್ಲದೆ ಪರ್ಶಿಯಾ (ಇಂದಿನ ಇರಾನ್), ಇರಾಕ್, ಸಿರಿಯಾ ಮತ್ತು ಟರ್ಕಿ ದೇಶಗಳಲ್ಲೂ ತಿರುಗಾಡುತ್ತಿತ್ತು. ಬೇಟೆಗಾರರ ಕಾರಣ ಭಾರತದಲ್ಲೂ ಸಿಂಹಗಳು ಕಾಣೆಯಾಗಿದ್ದವು.

ಸಂರಕ್ಷಣೆ
೧೯೦೪ ರಿಂದ ೧೯೧೧ ನಡುವೆ ಗಿರ್ ಅರಣ್ಯದಲ್ಲಿ ಉಳಿದುಕೊಂಡಿದ್ದ ಕೆಲವೇ ಸಿಂಹಗಳಿಗೆ ಜುನಾಗಢದ ನವಾಬ ರಕ್ಷಣೆ ನೀಡಿದ್ದ. ಆ ಬಳಿಕ ಬ್ರಿಟಿಷರು ಇಲ್ಲಿ ಸಿಂಹಗಳ ಬೇಟೆ ನಡೆಯದಂತೆ ನೋಡಿಕೊಂಡಿದ್ದರು. ಹೀಗಾಗಿ ಇಲ್ಲಿ ಭಾರತೀಯ ಸಿಂಹಗಳ ಕೊನೆಯ ಸಂತಾನ ಉಳಿದುಕೊಂಡಿದೆ.

ಇಂದು ಪಶ್ಚಿಮ ಗುಜರಾತಿನ ಜುನಾಗಢ ಮತ್ತು ಅಮೇಲಿ ಜಿಲ್ಲೆಗಳಲ್ಲಿ ಸುಮಾರು ೧೮೨೬ ಚದರ ಕಿಲೋಮೀಟರ್ ವಿಸ್ತೀರ್ಣದ ಗಿರ್ ಅಭಯಾರಣ್ಯ ಮತ್ತು ಅದರ ಸಮೀಪದ ಕಾಡುಗಳಲ್ಲಿ ಭಾರತೀಯ ಸಿಂಹಗಳು ವಾಸವಾಗಿವೆ. ಇಲ್ಲಿ ಸುಮಾರು ೫೨೩ ಸಿಂಹಗಳು ಇವೆ ಎಂದು ೨೦೧೫ರಲ್ಲಿ ಲೆಕ್ಕ ಹಾಕಲಾಗಿತ್ತು.

ಉಲ್ಲೇಖಗಳು

ಪ್ರಾಣಿಗಳು
ಕಾಡು ಪ್ರಾಣಿಗಳು
ಮಾಂಸಭಕ್ಷಕಗಳು
ಮೈಸೂರು ಚಾಮುಂಡಿ ಬೆಟ್ಟ

ಮೈಸೂರು ನಗರದಿಂದ ಸುಮಾರು 8- 10 ಕಿ.ಮೀ. ಸುತ್ತಳತೆಯ ಅಂತರದಲ್ಲಿರುವವರು ಚಾಮುಂಡಿ ಬೆಟ್ಟವನ್ನು ಸುಲಭವಾಗಿ ವೀಕ್ಷಿಸಬಹುದು ಹಾಗೂ ಚಾಮುಂಡಾಂಬೆ ದೇವಿಯು ಈ ಬೆಟ್ಟದ ಮೇಲೆ ಸಮುದ್ರ ಮಟ್ಟದಿಂದ ಸುಮಾರು 3,489 ಅಡಿಗಳ ಎತ್ತರದಲ್ಲಿದ್ದು ಮತ್ತು ಮೈಸೂರುವಿನಿಂದ 13 ಕಿ.ಮೀ ಗಳ ಅಂತರದಲ್ಲಿರುತ್ತದೆ. ಈ ದೇವಿ ದೇವಸ್ಥಾನವನ್ನು ಮಹಾರಾಜರ ಕುಟುಂಬದವರಿಗೆ ಮನೆ ದೇವರಾಗಿತ್ತು ಮತ್ತು ಮಹಿಷಾಸುರನನ್ನು ಸಂಹರಿಸಿದ ಕಾರಣದಿಂದ "ಮಹಿಷಾಸುರಮರ್ದಿನಿ" ಎಂಬ ನಾಮಾಂಕಿತದಲ್ಲಿ ಮನೆ ದೇವಿಯಂತೆ ನಿರ್ಮಿಸಲಾಗಿತ್ತು. ಚಾಮುಂಡೇಶ್ವರಿ ದೇವಿಯನ್ನು ದುರ್ಗಾ ದೇವಿ ಅವರಾವತಾರವೆಂದು, ಕಾಳೀದೇವಿ ಮತ್ತು ಚಾಮುಂಡಾಂಬೆ ಎಂಬ ಹೆಸರುಗಳಿಂದ ವರ್ಣಿಸಲಾಗುತ್ತಿದೆ. ಚಾಮುಂಡೇಶ್ವರಿ ದೇವಸ್ಥಾನವನ್ನು ಬಹುಪಾಲು ಮಹಾರಾಜರ ಮನೆದೇವಿಯಂತೆ ನಿರ್ವಹಣೆ ಕಾರ್ಯಗಳನ್ನು ಮಾಡಿಕೊಂಡು ಬರಲಾಗಿರುತ್ತದೆ. 1659 ರಲ್ಲಿ ದೊಡ್ಡ ದೇವರಾಜ ಒಡೆಯರ್ ಇವರ ಅವಧಿಯಲ್ಲಿ 1000 ಮೆಟ್ಟಿಲುಗಳನ್ನು ಮತ್ತು ಈಶ್ವರನಿಗೆ ಬಹುಪ್ರಿಯವಾದ ನಂದಿಯ ಬಹುದೊಡ್ಡ ನಂದಿ ವಿಗ್ರಹವನ್ನು ನಿರ್ಮಿಸಲಾಯಿತು. ಈ ವಿಗ್ರಹವು 16 ಅಡಿ (4.8 ಮೀಟರ್) ಮುಂಭಾಗ ಮತ್ತು 25 ಅಡಿ (7.5 ಮೀ) ಉದ್ದವಿರುತ್ತದೆ. ಈ ನಂದಿ ವಿಗ್ರಹಕ್ಕೆ ಬಹು ದೊಡ್ಡ ಮತ್ತು ಆಕರ್ಷಣೆಯಿಂದ ಕೂಡಿದ ಘಂಟೆಗಳನ್ನು ಇದರ ಕುತ್ತಿಗೆ ಭಾಗದಲ್ಲಿ ನಿರ್ಮಿಸಲಗಿದೆ. ನಂದಿ ಮತ್ತು ದೇವಸ್ಥಾನವು ಪಕ್ಕದಲ್ಲಿಯೇ ಇದ್ದು ಚಾಮುಂಡಿ ಬೆಟ್ಟಕ್ಕೆ ಹತ್ತುವ 700 ನೇ ಮೆಟ್ಟಿಲಿನ ಬಳಿಯೇ ನಿರ್ಮಿಸಲಾಗಿದೆ. ಕೃಷ್ಣದೇವರಾಜ ಒಡೆಯರ್ - III ಈ ದೇವಸ್ಥಾನದ 3 ಮಹಡಿಯ ಗೋಪುರವನ್ನು ಪ್ರವೇಶದ್ವಾರದಲ್ಲಿ ಚಿನ್ನದ ಲೇಪನಗಳಿಂದ ಇವರ ಮೂವರು ರಾಣಿಯರ ವಿಗ್ರಹಗಳೊಂದಿಗೆ 1827 ರಲ್ಲಿ ನಿರ್ಮಿಸಿರುತ್ತಾರೆ. ಇವರ ಅವಧಿಯಲ್ಲಿಯೇ ಉತ್ಸವಗಳನ್ನು ಮತ್ತು ಸಿಂಹವಾಹನ ಗಳನ್ನು 1843 ರಂದಲೂ ನಡೆಸುತ್ತಾ ಬಂದಿರುತ್ತದೆ.  ಇಲ್ಲಿ ಲಕ್ಷ್ಮಿ ನಾರಾಯಣ ಸ್ವಾಮಿ ಮತ್ತು ಮಹಾಬಲೇಶ್ವರ ಸ್ವಾಮಿ ಎಂಬ ಎರಡು ದೇವಸ್ಥಾನಗಳನ್ನೂ ಸಹ ಶಿವನ ಲಿಂಗಾಕಾರವಾಗಿ ನಿರ್ಮಿಸಲಾಗಿದೆ. ಇದನ್ನು 1128 ಕಿ.ಶ.ದಿಂದಲೂ ಹೊಯ್ಸಳ ಆಳ್ವಿಕೆಯಲ್ಲಿ ಚತುರೋಕ್ತಿಯಲ್ಲಿ ಈ ಆವರಣವನ್ನು ಮಭಲಾ ಅಥವಾ ಮಬ್ಬಲಾ ತೀರ್ಥ ಮತ್ತು ಹೊಯ್ಸಳ ರಾಜನಾದ ವಿಷ್ಣುವರ್ದನ ರ ಸೇವಾರ್ಥವಾಗಿ ನಿರ್ಮಿತವಾಗಿರುವುದು ಕಂಡು ಬರುತ್ತದೆ.

ಮೈಸೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಮೈಸೂರು
ಆರ್ಖಿಯಾಪ್ಟೆರಿಕ್ಸ್

ಪ್ರಾಚೀನ ಗ್ರೀಕ್ ಭಾಷೆಯ ಆರ್ಖಿಯೋಸ್ ಮತ್ತು ಪ್ಟೆರಿಕ್ಸ್ ಪದಗಳಿಂದ ರೂಪಿತವಾದ ಆರ್ಖಿಯಾಪ್ಟೆರಿಕ್ಸ್.ಹಾಗೆಂದರೆ ಪುರಾತನ ಗರಿ ಅಥವಾ ಪುರಾತನ ರೆಕ್ಕೆ ಎಂದರ್ಥ.
ವಾಸ್ತವವಾಗಿ ಆರ್ಖಿಯಾಪ್ಟೆರಿಕ್ಸ್ ಪಳೆಯುಳಿಕೆಯ ರೂಪದಲ್ಲಿ ಲಭಿಸಿರುವ ಹಕ್ಕಿಯೊಂದರ ಹೆಸರು.ಆರ್ಖಿಯಾಪ್ಟೆರಿಕ್ಸ್ ಖಗ ಸಂಕುಲನದ ಪ್ರಪ್ರಥಮ ಹಕ್ಕಿ .೧೮೬೧ ರಲ್ಲಿ ಜರ್ಮನಿಯಲ್ಲಿ ಲಭಿಸಿದ ಈ ಮೂಲ ಹಕ್ಕಿ ಪಳೆಯುಳಿಕೆ ಆಗಿನಿಂದಲೂ ವಿಶ್ವ ವಿಖ್ಯಾತ.ಚಾರ್ಲ್ಸ್ ಡಾರ್ವಿನ್ ನ ಜೀವ ವಿಕಾಸ ಸಿಧಾಂತ ಕುರಿತು "ದಿ ಒರಿಜಿನ್ ಆಫ್ ಸ್ಪೀಸೀಸ್" ಪ್ರಕಟಗೊಂಡ ಎರಡೇ ವರ್ಶಗಳ ನಂತರ ಲಭಿಸಿ ಆ ಸಿದ್ಧಾಂತಕ್ಕೆ ಮತ್ತೊಂದು ಭದ್ರ ಆಧಾರ ಒದಗಿಸಿದ ಪಳೆಯುಳಿಕೆ ಇದು.
   ಆರ್ಖಿಯಾಪ್ಟೆರಿಕ್ಸ್ ನ ವಿಶೇಷ ಏನೆಂದರೆ ಸರೀಸ್ರುಪಗಳಾದ ಡೈನೋಸಾರ್ಗಳ ಕೆಲವಿ ಲಕ್ಶಣಗಳ ಜೊತೆಗೆ ಆಧುನಿಕ ಹಕ್ಕಿಗಳ ಕೆಲವು ಲಕ್ಶಣಗಳನ್ನು ಮೈಗೋಡಿಸಿಕೊಂಡಿದೆ.ಆರ್ಖಿಯಾಪ್ಟೆರಿಕ್ಸ್ ನ ಬಾಯಲ್ಲಿ ಡೈನೋಸಾರ್ ಗಳಂತೆ ಚೂಪಾದ ದಂತ ಪಂಕ್ತಿಗಳಿವೆ. ಎಲುಬು ಸಹಿತವಾದ ಉದ್ದವಾದ ಬಾಲ ಇದೆ. ಜೊತೆಗೆ ಆಧುನಿಕ ಹಕ್ಕಿಗಳಂತೆ ಪುಕ್ಕ,ಗರಿ ,ರೆಕ್ಕೆಗಳಿವೆ ಹಾಗಾಗಿ ಆರ್ಖಿಯಾಪ್ಟೆರಿಕ್ಸ್ ಡೈನೋಸಾರ್ಗಳ ಮತ್ತು ಹಕ್ಕಿಗಳ ನಡುವಣ ಜೀವ ವಿಕಾಸದ  ಕೊಂಡಿಯಂತಿದೆ.ಡೈನೋಸಾರ್ಗಳಿಂದ ಎಂಬುದನ್ನು ಆರ್ಖಿಯಾಪ್ಟೆರಿಕ್ಸ್  ನಿರ್ವಿವಾದಗೊಳಿಸಿದೆ.
 ಆರ್ಖಿಯಾಪ್ಟೆರಿಕ್ಸ್ ಬದುಕಿದ್ದ ಕಾಲ ಈಗ್ಗೆ ಒಂದು ನೂರೈವತ್ತು ದಶಲಕ್ಶ  ವರ್ಷಗಳ ಹಿಂದೆ.ಸಮರ್ಥ ಹಾರಾಟ ಮೈಗೂಡಿದ ಈ ಜೀವಿಯದು ಪುಕ್ಕ ಆವರಿಸಿದ,ಬಿಸಿರಕ್ತದ ಶರೀರ,ಗರಿಗಳಿಂದ ರೂಪಗೊಂಡಿದ್ದ ವಿಶಾಲ ರೆಕ್ಕೆಗಳು ಕೂಡ.
ಒಂದೂವರೆ ಅಡಿ ಉದ್ದ,ಒಂದು ಕಿಲೋ ತೂಕದ ದೇಹ. ಈಗಿನ ಕಾಗೆಗಳ ಗಾತ್ರ.ನೆಲದ ಮೇಲೂ,ಪೊದೆ ಗಿಡ ಗಂಟಿ ಮರಗಳ ಮೇಲೂ ಜೀವನ.ಚಿಕ್ಕ ಪುಟ್ಟ ಪ್ರಾಣಿಗಳನ್ನು ಭೇಟೆಯಾಡಿ ತಿನ್ನುವ ಆಹಾರ ಕ್ರಮ.
 ಇತ್ತೀಚೆಗೆ ಚೀನಾದಲ್ಲಿ ಪತ್ತೆಯಾದ ಮತ್ತೊಂದು ಪ್ರಾಚೀನ ಖಗ ರೂಪಿ ಡೈನೋಸಾರ್ ನ ಪಳೆಯುಳಿಕೆ ಆರ್ಖಿಯಾಪ್ಟೆರಿಕ್ಸ್ ನ ಪ್ರಪ್ರಥಮ ಹಕ್ಕಿ ಎಂಬ ಹೆಗ್ಗಳಿಕೆಯ ಸ್ಥಾನವನ್ನು ಅಲುಗಾಡಿಸಿತ್ತು.
ಜೀವಹಾಲೆಬಳ್ಳಿ



ಜೀವಹಾಲೆಬಳ್ಳಿ
ವೈಜ್ಞಾನಿಕ ಹೆಸರು: ಲೆಪ್ಟಡೇನಿಯ ರೆಟ್ಟಿಕ್ಯುಲೇಟ.

ಸಸ್ಯದ ಕುಟುಂಬ: ಅಸ್ಲಿಪಿಯಡೇಸಿ.

ಕನ್ನಡದ ಇತರ ಹೆಸರುಗಳು
ಜೀವಂತಿ
ಪಲತೀಗೆಬಳ್ಳಿ
ಬಗುಡಿಹೂವಿನ ಗೆಡ್ಡೆ
ಸೀಗುಂಟು ಸೀಹಾಲೆ
ಹಿರಂದೋಡಿ

ಇತರ ಭಾಷೆಯ ಹೆಸರುಗಳು
ಸಂಸ್ಕೃತ-ಜೀವಂತಿ,ಶಾಕಶ್ರೇಷ್ಟ,ಸ್ವರ್ಣಜೀವಂತಿ.
ಹಿಂದಿ-ಡಿಡೀಶಾಕ,ದೊರಿ,ಜೀವಂತಿ.
ತಮಿಳು-ಪಾಲುಕುಡೈ.
ತೆಲುಗು-ಪಾಲತಿಗೆ,ಕಲಾಸ,ಮುಕ್ಕುತುಮ್ಮುಡು.

ಪರಿಚಯ
ಇದು ಸಾಮಾನ್ಯವಾಗಿ ಪೊದೆಗಳ ಮೇಲೆ ಮತ್ತು ಬೇಲಿಗಳ ಮೇಲೆ ಹಬ್ಬಿ ಬೆಳೆಯುವ ಬಳ್ಳಿಗಿಡ.ಗಿಡದಲ್ಲಿ ತಿಳಿ ಹಳದಿ ಬಣ್ಣದ ಸಸ್ಯಕ್ಷೀರವಿರುತ್ತದೆ.ಬಲಿತ ಬಳ್ಳಿಕಾಂಡದ ತೊಗಟೆ ಒರಟಾಗಿದ್ದು ಹಳದಿ ಮಿಶ್ರಿತ ಕಂದು ಬಣ್ಣದ್ದಾಗಿರುತ್ತದೆ.ಅಂಡ-ಹೃದಯಾಕಾರದ ಎಲೆಗಳು ಅಭಿಮುಖವಾಗಿ ಜೋಡಣೆಯಾಗಿರುತ್ತವೆ ಎಲೆಯ ಬುಡ ಸಮಾನಾಂತರವಾಗಿರುತ್ತದೆ.ಎಲೆಯ ಕಂಕುಳಲ್ಲಿರುವ ಛತ್ರಿಯಂತಹ ಮಧ್ಯಾರಂಭಿ ಹೂಗೊಂಚಲಿನಲ್ಲಿ ಹಸಿರು ಮಿಶ್ರಿತ ಹಳದಿ ಹೂಗಳಿರುತ್ತವೆ.ಒಂದೇ ತೊಟ್ಟಿನಲ್ಲಿ ಅಭಿಮುಖವಾಗಿರುವ ಜೋಡಿಕಾಯಿಗಳಿರುತ್ತವೆ.ಬೀಜಗಳು ರೇಷ್ಮೆನೂಲಿನಂತಹ ರೋಮ ಗುಚ್ಫವನ್ನು ಹೊಂದಿರುತ್ತವೆ.ಇವು ರೋಮಗಳ ಸಹಾಯದಿಂದ ಗಾಳಿಯಲ್ಲಿ ಪ್ಯಾರಚೂಟಿನಂತೆ ಸುಲಭವಾಗಿ ಪ್ರಸಾರವಾಗುತ್ತವೆ.ಜೀವಹಾಲೆ ಬಳ್ಳಿಯು ಆಯುರ್ವೇದದಲ್ಲಿ 'ಜೀವಂತಿ' ಎಂಬ ಹೆಸರಿನಿಂದ ಪ್ರಚಲಿತವಾಗಿದೆ.

ಉಪಯೋಗಗಳು
ಬೇರನ್ನು ಅರೆದು ಮೈಗೆ ಲೀಪಿಸುವುದರಿಂದ ಪಿತ್ತದ ಗಂಧೆ ಕಡಿಮೆಯಾಗುತ್ತದೆ.
ಬೇರಿನ ಚೂರ್ಣ ಅಥವಾ ಕಷಾಯ ಸೇವನೆಯಿಂದ ಮಲಬದ್ಧತೆ,ಹೃದಯದೌರ್ಬಲ್ಯ ಮತ್ತು ಕೆಮ್ಮು ನಿವಾರಣೆಯಾಗುತ್ತದೆ.

ಉಲ್ಲೇಖ

ಔಷಧೀಯ ಸಸ್ಯಗಳು
ಮಥೆಯೊ ರಿಚ್ಚಿ

ಮಥೆಯೋ ರಿಚ್ಚಿಯವರು ಪೋರ್ಚುಗೀಸ್ ನಿಂದ ಚೀನಾಕ್ಕೆ ಬಂದು ಕೆಲಸ ಮಾಡಿದ ಒಬ್ಬ ಸಾಹಸಿ ವಿಜ್ಞಾನಿ. ಅವರು ಜೆಜ್ವಿತ್ ಮಿಶನರಿಯಾಗಿ ಚೀನಾಕ್ಕೆ ಬಂದರು. ರಿಚ್ಚಿಯವರು ಅಕ್ಟೋಬರ್ 6, 1552ರಲ್ಲಿ ಇಟಲಿ ದೇಶದ ಮ್ಯಾಕೆರಟಾದಲ್ಲಿ ಜನಿಸಿದರು.ತನ್ನ ಸ್ಥಳೀಯ ಪಟ್ಟಣದಲ್ಲಿ ಎರಡು ವರ್ಷಗಳ ಕಾಲ ಕಾನೂನು ಅಧ್ಯಯನ ಹಾಗೂ ಶಾಸ್ತ್ರೀಯ ಅಧ್ಯಯನಗಳನ್ನು ಮಾಡಿದರು. ಅವರು ಏಪ್ರಿಲ್ 1571 ರಲ್ಲಿ ರೋಮನ್ ಕಾಲೇಜಿನಲ್ಲಿ ಯೇಸು ಸಭೆಯನ್ನು ಪ್ರವೇಶಿಸಿದರು.ಅಲ್ಲಿರುವಾಗ ಫಿಲಾಸಫಿ ಹಾಗೂ ಥಿಯಾಲಜಿ ಜೊತೆಗೆ ಗಣಿತ, ವಿಶ್ವವಿಜ್ಞಾನ, ಮತ್ತು ಖಗೋಳವನ್ನೂ ಅಭ್ಯಸಿಸಿದರು. 1577 ರಲ್ಲಿ, ಅವರು ದೂರದ ಪೂರ್ವ ದೇಶದ ಒಂದು ಮಿಷನರಿ ದಂಡಯಾತ್ರೆಗೆ ಅರ್ಜಿ ಹಾಕಿದರು. ಮಾರ್ಚ್ 1578 ರಲ್ಲಿ,ಅವರು ಪೋರ್ಚುಗಲ್ಲಿನಿಂದ ಗೋವಾಕ್ಕೆ ಬಂದರು.ಅವರು ಒಂದು ಪೋರ್ಚುಗೀಸ್ ಕಾಲೋನಿಯಲ್ಲಿದ್ದರು.ಆನಂತರ, 1582 ಆಗಸ್ಟ್ ತಿಂಗಳಲ್ಲಿ ಚೀನಾದ ಮಕಾವು ಪ್ರವೇಶಿಸಿದರು. ಕೆಲವೇ ದಿನಗಳಲ್ಲಿ, ಬೀಜಿಂಗ್ ಗೆ ಸಮುದ್ರದ ದಾರಿಯಿಂದ ಪೋರ್ಚುಗೀಸ್ ವಹಿವಾಟು ನಡೆಸಲು ಆಗಮಿಸಿದರು. ಆ ಕಾಲದಲ್ಲಿ, ಚೀನಾ ಕ್ರಿಶ್ಚಿಯನ್ ಮಿಷನರಿ ಚಟುವಟಿಕೆಯು ಸಂಪೂರ್ಣವಾಗಿ ಸ್ಥಳೀಯ ಚೀನೀ ಜನರು,ಕೆಲವು ಕ್ರಿಶ್ಚಿಯನ್ ಧರ್ಮ ಪರಿವರ್ತನೆದಾರರು, ಮತ್ತು ಪೋರ್ಚುಗೀಸ್ ರೀತಿಯಲ್ಲಿ ವಾಸವಿದ್ದ ಮಕಾವು ಜನರಿಗೆ ಸೀಮಿತವಾಗಿತ್ತು. ಯಾವುದೇ ಕ್ರಿಶ್ಚಿಯನ್ ಮಿಷನರಿ ಅಲ್ಲಿ ಕೆಲಸ ಮಾಡಬೇಕಾಗಿದ್ದರೆ, ಚೀನೀ ಭಾಷೆ ಕಲಿತು ಮಾಡಬೇಕಾಗಿತ್ತು.ಮಕಾವುನಲ್ಲಿ ರಿಚ್ಚಿಯವರು ಚೀನೀ ಭಾಷೆ ಮತ್ತು ಕಸ್ಟಮ್ಸ್ ಅಧ್ಯಯನವನ್ನು ಅತೀ ಕಡಿಮೆ ಸಮಯದಲ್ಲಿ ಮುಗಿಸಿದರು.

ರಿಚ್ಚಿಯವರು, ಗಣಿತಜ್ಞ ಮತ್ತು ಭೂಪಟ ತಯಾರಕರಾಗಿದ್ದರು.ಜಪಾನೀಸ್ 1602 ನಕ್ಷೆಯ ಪ್ರತಿಯನ್ನು ಚೀನೀ ಅಕ್ಷರಕ್ಕೆ ಪರಿವರ್ತಿಸಿದರು.1583 ರಲ್ಲಿ, ಗವರ್ನರ್ ಆಹ್ವಾನದ ಮೇರೆಗೆ, ರಿಚ್ಚಿಯವರು ವಾಂಗ್ ಪ್ಯಾನ್ ನಲ್ಲಿ ನೆಲೆಸಿದರು.ಆದರೆ,ಹೊಸ ವೈಸ್ರಾಯ್ ರಿಚ್ಚಿಯವರನ್ನು ಹೊರಹಾಕಿದರು.ಇದು 1584 ರಲ್ಲಿ ವಿಶ್ವದ ಮೊದಲ ಯುರೋಪಿಯನ್ ಶೈಲಿಯ  ಚೀನೀ ನಕ್ಷೆಯಾಯಿತು. ಇದನ್ನು ರಿಚ್ಚಿಯವರು ರಚಿಸಿದರು. ಅವರು ಆ ನಕ್ಷೆ ತಯಾರಿಸಲು, ಅಕ್ಕಿ ಹಾಗೂ ಕಾಗದವನ್ನು ಉಪಯೋಗಿಸಿದ್ದಾರೆ.ಯಾವುದೇ ಯುರೋಪಿಯನ್ ಭಾಷೆಯ ಮೊದಲು, ರಿಚ್ಚಿ ಹಾಗೂ ರುಗ್ಗೀರಿಯವರು,ಒಂದು ಪೋರ್ಚುಗೀಸ್ ಚೀನೀ ನಿಘಂಟನ್ನು ರಚಿಸಿದರು ಎಂದು ಭಾವಿಸಲಾಗಿದೆ. ಆಗಲೇ ಇದ್ದ ಚೀನೀ ಭಾಷೆಯನ್ನು ಚೆನ್ನಾಗಿ ಅಭ್ಯಸಿಸಿದರು. ಅವರು ಚೀನಾ ದೇಶಕ್ಕೆ ಗಣಿತ ಕ್ಷೇತ್ರದಲ್ಲಿ ಬಹಳಷ್ಟು ಕೆಲಸ ಮಾಡಿದ್ದಾರೆ. ಚೀನಾದ ಇತಿಹಾಸದಲ್ಲಿ ಮಥೆಯೋ ರಿಚ್ಚಿಯವರ ಹೆಸರು ಅಚ್ಚಳಿಯದೇ ಉಳಿದಿದೆ.

ವಿಜ್ಞಾನಿಗಳು